
Yderst mod Norden lyser en 
klart gennem Isslag og Taage, 
dér ved en Bjergild, som aldrig kan de, 

Oldtidens Billeder vaage. 

Den litterære Oversigt over Sagaerne har tidliger 
delvis vseret optaget i »Varden« 

tnhver kender de islandske Sagaer og Skjalde- 
kvad — af Navn. Man kalder jo saa ofte Danmarks 
gamle Biland deroppe ved Polarkredsen »Nordens 
•erværdige Sagaland*, man har hørt og læst om 
vore gamle, nordiske Kongehoffer og Fyrstehaller i 
Danmark, Norge, Sverige, England og paa Ørkenøerne, 
hvor islandske Skjalde næsten aldrig manglede, hvor 
islandske Sagamænd plejede at fremsige deres fængs- 
lende Fortællinger for Konger, Jarler og deres Hird, 
ved deres ædle Kunst spredende Munterhed og Glæde, 
Belæring og Begejstring overalt, hvor de kom hen. 

Alt dette er til en vis Grad kendt, men det er 
ejendommeligt, hvor lidet man dog i Almindelighed 
ved Besked om, hvad disse Sagaer og Skjaldekvad 
egentlig er, hvori deres Fortrin bestaar. 

Det turde derfor maaske være danske Læsere 
kært at faa noget at høre om dette Emne, som jo 
dog egentlig skulde interessere os Nordboere. Det 
er netop her, vore stolteste Oldtidsminder findes. I 
disse herlige litterære Mindesmærker finder vi den 
Aand, der besjælede vore heltemodige For- 
fædre og drev dem til at udføre Bedrifter, 
der endnu den Dag i Dag kaster Glands over 
det skandinaviske Norden. 

I vor gamle oldnordiske Litteratur ligger tillige 
vore Landes største litterære Berømmelse. Aldrig 
har de senere Aarhundreders skandinaviske Litteratur 
naaet den Højde, paa hvilken vore oldtislandske Stil- 
kunstnere, Historikere og Digtere stod i det 10de, Ilte, 
12te og 13de Aarhundrede. De er endnu uopnaaede 
Mønstre. Dette er en Kendsgerning, som alle virke 
lige Kendere er enige om. 

Jeg begynder med nogle indledende Bemærkninger. 

Det Sprog, hvori Eddadigtene, Sagaerne og Skjal- 
dekvadene er skrevne, var i Vikingetiden Danmarks, 
Sveriges og Norges fælles Sprog, »Norræna<(Norrona- 
maalet), d. v. s. »det Nordiske Sprog«. — Det 
kaldtes ogsaa »Donsk tunga«, hvad der tyder paa 
Danmarks fremragende Stilling i de Tider. Senere, 
efterat det var gaaet tabt i de tre Skandinaviske Lande, 
fik det Navnet »Islenzka«, fordi det er blevet bevaret 
rent og saa godt som uforandret paa Island. Island 
er den eneste Plet Jord, hvor dette gamle, vidunderlig 
klangfulde Sprog endnu tales og skrives næsten 
ganske saaledes, som det taltes og skreves i 
Nordens heroiske Oldtid. Islænderne er saaledes 
den eneste blandt alle germanske Folkestammer, der 
har bevaret sit Sprog rent og uforandret i over et 
Tusind Aar — et Sprog, der i Rigdom og poetisk 
Skønhed langt overgaar de Sprog, der nu 
tales i de tre skandinaviske Lande. 

Det er interessant at se, med hvilken rørende i 
Kærlighed og levende Interesse hele det islandske I 
Folk ogsaa nu hænger ved sit gamle oldnordiske 



Sprog og dets herlige Litteratur. Det er d ets 
Skat. 

Enhver nok saa uvidende islandsk Bondemand, 
ethvert Barn, der blot kan læse, fordyber sig med 
Begejstring i Læsningen af de gamle Sagaer ogEddakvad. 

Jeg husker endnu fra en Rejse, som jeg, for faa 
Aar siden, foretog igennem Island, hvorledes jeg en 
Dag paa en fattig Gaard ved Geysir talte med Bon- 
dens lille 12-aarige Søn om de gamle Minder, der 
knyttede sig netop til hans Fædrenegaard. Drengen 
fortalte med en Sikkerhed og en Begejstring, som for- 
bavsede mig, om de store Mænd, som havde boet 
der. Han kendte dem alle ved Navn, vidste Besked 
om deres Fødsels- og Dødsaar, om deres Værker, 
Rejser og Bedrifter. Jeg hørte med den største Op- 
mærksomhed paa hans Fortælling. Tilsidst sagde han 
til mig: »Men nu skal jeg vise Dem, hvor alt dette 
staar!« Han løb derpaa ind i »Badstuen« og kom 
snart tilbage igen med et ældgammelt Eksemplar af 
en berømt Saga stammende fra og omhandlende netop 
denne Egn. Han vilde vise mig, at alle hans An- 
givelser var rigtige. Denne og flere andre Sagaer 
kunde denne lille Bondedreng næsten udenad. 

Jeg traf engang, paa samme Rejse, en dannet 
dansk Herre langt inde i det ejendommelige Land. 
Ogsaa han var højlig overrasket over, blandt Almuen 
deroppe, at finde, at endog Børn og simple Tjeneste- 
folk, der endnu aldrig var komne udenfor den snævre 
Dal, hvor de var fødte, vidste langt bedre Besked om 
selv den gamle danske, norske og svenske Hi- 
storie end Folk af samme Stand og Alder i Danmark. 

Taler man med en islandsk Bondedreng, sagde 



han og nævner man Navne som Lejre, Roskilde, Ring- 
sted, Viborg eller Biskop Absalon, Esbern Snare, 
Valdemarerne, Knud den hellige, Knud den store o, a.. 
eller nævner man tilsvarende Navne fra Norges eller 
Sveriges gamle Storhedstid, saa lyser hans Ansigt; 
derom kan han fortælle i Timevis. Og sin Kundskab 
herom har han ikke øst af fragmentariske Oversættel- 
ser, saaledes som de engang imellem findes i vore 
Læsebøger, men af det levende, stærke, friske, poetiske 
Originalsprog, fra Sagaerne selv, hvor Oldtidens 
vidunderlige Poesi, Kraft og Energi dufter een i Møde 
fra hver Side. 

Paa en anden Gaard talte jeg engang med en 13 
Aar gammel Bondedreng, hvis klare Øjne lyste af 
Forstand og Liv. Da jeg mærkede, at han vidste 
forbavsende god Besked om vor Oldtidshistorie, bad 
jeg ham nævne mig, hvilke Bøger han da egentlig 
havde læst. Han opgav mig følgende, som han havde 
læst gentagne Gange: Heimskringla af Snorre Stur 
luson, et af den gamle nordiske Litteraturs stolteste 
Mesterværker. — Knytlingasaga, en lang, spæn 
dende Fortælling om Danmark, især i Tiden, da de 
danske Konger, der bar Navnet Knud, regerede. — 
Jdmsvikingasaga, hvor danske Helte som Vogn 
Aageson og Palnatoke fra Fyn uudslettelig havde 
fæstned sig i hans Hukommelse. — Sagaerne om Egil 
Skallagrimsson, Gunløg Ormstunge, Gretter 
hin Stærke og desforuden en Del Kvad af den 
ældre Edda. 

Men Interessen for den oldnordiske Litteratur ind- 
skrænker sig ikke til Island alene — i Udlandet 
synes den Opmærksomhed, som skænkes Eddaen, 
Skjaldepoesien og Sagalitteraturen at være stærkt i 
Tiltagende. De, som nøje kender denne Litteratur, 
undrer sig ikke herover, thi det er en Kendsgerning, 
at der ligger noget, man kunde næsten sige »fasci- 
nerende« i den, at der er en vis Tryllemagt til Stede 
i disse gamle Bøger. Naar man er det islandske Sprog 
mægtig, og derfor kan benytte sig af Grundteksten 
selv, saa føler man sig ligesom tryllebunden ved Læs- 
ningen af disse sælsomme, vidunderlig kraftige og paa 
den anden Side saa kunstnerisk skrevne Sange og 
Beretninger. Man støder under Læsningen hyppigt 
paa Ord, Vendinger og Bemærkninger, der virker paa 
een ligesom elektriske Stød, der farer een igennem 
Marv og Ben. Man kommer let til formelig at opildnes 
og begejstrss. Og hvad der frembringer disse Virk- 
ninger er intet andet end Skjaldenes og Sagaforfat- 
ternes vidunderlige Kunst. 

Der falder mig her et lille Træk ind : 
En dannet engelsk Herre fortæller om sig selv, 
at den første islandske Saga, som han fik i Hænde, 
var »Njala«, Historien om den indebrændte, ansete 
Høvding Njål. Han blev, skriver han, i den Grad 
greben af denne Læsning, at han, saasnart Bogen var 
læst til Ende, i al Hast pakkede sin Rejsekuffert og 
med første Skibslejlighed drog op til Island, for at 
besøge de Steder, hvor disse Tildragelser havde fun- 
det Sted. Hvor stor den Opmærksomhed er, som 
stadig mere og mere skænkes den oldnordiske Littera- 
tur i Udlandet, kan blandt andet ses af følgende : 

Den bekendte, nu afdøde Professor Konrad Mau- 
rer i Miinchen gjorde denne Litteratur i den Grad til 
sit Hovedstudium, at han tilsidst ansaas for den største 
Autoritet paa dette Omraade. Og skønt han kun een 
Gang havde besøgt det gamle Sagaland, kendte han 
det dog med alle dets utallige historiske Minder og 
Steder ligesaa grundigt, som de lærdeste blandt Lan- 
dets Beboere selv. 

I Wien lever der en Videnskabsmand, Herr Poe- 
stion, som har fattet en saa stor Kærlighed til det 
islandske Sprog og dets Litteratur, at han stadig paa 
Tysk vedbliver at udgive det ene Værk efter det an- 
det om dette sit Yndlingsstudium, og det til Trods 
for, at det kun bringer ham store, personlige Udgifter. 

I Berlin lever en højt dannet Dame, Frk. Marga- 
retha Lehmann-Filhés, som ogsaa er bleven trylle- 
bunden af denne Litteratur. Hun har uden nogensinde 
selv at have været paa Island, tilegnet sig et saa stort 
Kendskab til Norronamaalet, at hun gentagne Gange 
i islandske Tidsskrifter er optraadt som oldnordisk 
Forfatterinde. Hun har desforuden oversat paa Tysk 
flere Bind islandske Sagaer, og skrevet en Mængde 
Artikler om islandsk Litteratur og islandske Forhold. 

En anden Dame, denne Gang hinsides Atlanter- 
havet, Miss Cornelia Horsford i Cambridge, Mass. 
U. S. A. har, til Trods for sin nordamerikanske Nøg- 
ternhed, maatte bukke under for Sagalitteraturens 
Trylleri. Hendes Interesse for oldnordiske Forhold 
bragte hende til, for et Par Aar siden, paa egen Be- 
kostning at foranledige den lærde islandske Forfatter 
Valtyr Gudmundsson, Docent i Oldnordisk ved Kø- 
benhavns Universitet, tilligemed en anden Islænder, 

Digteren Thorsteinn Erlingsson, til at komme over 
til Nordamerika, for der at foretage videnskabelige 
Undersøgelser af de gamle islandske Normanneres 
Spor i disse Egne. Hun har endvidere ladet Herr 
Thorsteinn Erlingsson foretage større Undersøgelser 
paa Island selv. Herom har hun saa ladet udgive et 
Værk: »Ruins of the Saga times«. 

Den bekendte tyske Læge og Digter Fr. Weber 
blev ifølge hans egen Tilstaaelse stærkt paavirket af 
de oldnordiske Skjalde. I hans Hovedværk »Dreizehn- 
linden« støder man hyppigt paa oldnordiske Remini- 
scenser, oldnordisk Versform, oldnordisk Udtryksmaade 
og Tankegang. Hele Afsnit af dette Digt er ligesom 
et Ekko af nordiske Sagaer og Skjaldekvad. Det er 
bekendt, at der ved flere Universiteter og højere Lære- 
anstalter i Tyskland findes saakaldte Saga- og Edda- 
klubs, hvor de Studerende med Iver lægger sig efter 
vore Forfædres Sprog. 

I England studeres Sagalitteraturen med større 
og større Interesse. Islandsk Sprog er et Fag ved 
Universiteterne, og ved Cambridge Universitet virker 
en lærd Islænder: Hr. Eirikr Magnusson M. A. Han 
har tilligemed Englænderen Hr. William Morris over- 
sat en hel Del islandske Sagaer paa Engelsk. — »The 
Saga ofGrettir the outlaw* og mange andre islandske 
Sagaer er en meget yndet Folkelæsning i England. 

En engelsk Herre, Hr. William G. Collingwood 
M. A.,*) tilligemed en Islænder, Hr. Dr. phil. Jon Stef- 
fansson, har for 5 Aar siden udgivet et overmaade 
smukt Pragtværk om de gamle islandske Minder, med 

*) Vel kendt i København, hvor ban i den senere Tid har holdt 
Wget interessante Poredrag. 

Titlen: »En Valfart til Sagastederne paa Is- 
land.« (»A pilgrimage to the Saga-steads in Ice- 
land«) 

Den lærde amerikanske Rigmand Professor Willard 
Fiske*), der var bosiddende i Florens, blev saa gre- 
ben af den oldislandske Litteraturs Skønhed, da han, 
for mange Aar siden, studerede ved Københavns Uni- 
versitet, at han tog den Beslutning at samle alt, hvad 
der er bleven trykt paa dette Sprog. Han har da 
ogsaa i Florens, hvor han i mange Aar var bosat, 
samlet en saadan Mængde islandske Bøger, at hans 
islandske Bibliotek afgjort er det største, der eksisterer 
af denne Slags. Han besøgte flittigt de skandinaviske 
Lande for at samle nye Skatte til sin oldnordiske 
Bogsamling. 

Professor Fiske begyndte i December 1903 at 
udgive paa det engelske Sprog et fint udstyret lille 
Tidsskrift, som han kalder med det islandske Navn 
»Mimir.« Det handler udelukkende om islandsk Litte- 
ratur og islandske Institutioner. 

I Fortalen gør han selv Rede for Hensigten med 
dette Foretagende: 

Det er 1) den, at lette Forskningen paa delte 
Omraade og gøre alle dem, der overalt i de forskel- 
lige Lande beskæftiger sig med det islandske Sprog, 
bekendt med hverandre. — 2) At bringe til det is- 
landske Folks Kundskab, hvor stærkt Interessen for 
dets gamle Litteratur og Historie udbreder sig nu til 
Dags blandt de Lærde i alle Lande, og tillige at gøre 
det bekendt med Følgerne af denne Interesse, de 
Bøger nemlig, som allevegne i stadig stigende Antal 



*) Prof. Fiske døde for et Par Aar siden. 



udkommer om den islandske Litteratur. — 3) At bringe 
de Lærde, der beskæftiger sig med denne Litteratur, 
nærmere til det.eneste Land i Verden, hvor Oldnor- 
disk endnu er Folkets levende Sprog, hvor Sagaerne 
og Eddakvadene endnu er Folkelæsning, hvor Ind- 
holdet af disse gamle Mesterværker endnu faar Hjær- 
terne til, i fuld Forstaaelse, at føle med, — medens i 
de andre germanske Lande Oldtidens klassiske Vær- 
ker, Beowulf, Nibelungenlied og saa mange andre, 
ikke mere kan forstaas af Folket. — Endelig 4) at 
støtte den allerede saa lykkelig begyndte Udvikling 
af det lille Folk, denne Gren af den germanske Folke- 
stamme, som i saa lange Tider, trods utallige Hin- 
dringer, har forstaaet at holde sig i Live ved Grænd- 
sen af det nordlige Ishav. 

I et særligt Kapitel i »Mimir« anfører Prof. Fiske 
Navnene paa Lærde, som rundt omkring i Europa og 
Amerika, særlig paa Universiteterne, beskæftiger sig 
med den oldislandske Litteratur. Han anfører ved 
Siden af hvert Navn alt, hvad enhver af dem har 
skrevet om dette Emne. 

Man forbavses ved at se den overordentlig store 
Mængde Lærde, der ivrigt sysler med disse vore 
egne herlige Oldtidsskatte. 

Man faar da her at vide, at der næppe gives et 
Universitet, hverken i Europa eller Amerika, hvor ikke 
den ene eller den anden Professor beskæftiger sig 
alvorligt med Oldnordisk. 

Prof. Fiske anfører ikke færre end godt og vel 
treHundrede Navne paa Mænd, for det meste be- 
kendte Lærde, der beskæftiger sig med dette Studium 
i de forskelligste Lande. 

Blandt de mange Universiteter og højere Lære- 
anstalter, hvor den oldislandske Litteratur holdes i 
Ære og ivrigt studeres, vil jeg kun nævne følgende: 
Munchen, Wiirzburg, Prag, Erlangen, Kiel, Rostock, 
Wien, Strassburg, Berlin, Breslau, Heidelberg, Gottin- 
gen, Freiburg i Br., Leipzig, Ziirich, St. Petersborg, 
Helsingfors, La Sorbonne i Paris, Kiew, Gent, Amster- 
dam, Columbia U. S. A., Illinois U. S. A-, Cambridge, 
London, Klausenburg i Ungarn, Oxford, Texas U. S. 
A., Groningen i Holland, Basel, Bern, Chicago, Mis- 
souri og Ny Zealand (Canterbury College). Hertil 
kommer naturligvis de nordiske og m. a. 

At anføre Navne blandt de over 300 Lærde, som 
Prof. Fiske nævner som syslende med oldnordiske 
Studier, vilde føre mig for langt. Det maa være mig 
nok, at jeg ved det allerede anførte har gjort opmærk- 
som paa den stærkt stigende Interesse for 
denne Li tteratur i Nutiden. Denne Opmærksom- 
hed fra den lærde Verdens Side kan vistnok med 
Rette betegnes som et ikke ringe Argument for den 
oldislandske Litteraturs indre Værd. 

Efter disse almindelige Bemærkninger vilde jeg 
nu gerne forsøge paa at give nogle faa lidt mere be- 
stemte Oplysninger om den oldnordiske Litteratur. 
Jeg benytter mig ganske særlig af Prof. Dr. Finnur 
Jénssons store, mesterlig skrevne Værk: »Den old- 
norske og oldislandske Litteraturs Historie* (3 Bind 
paa henved 2000 Sider) — det nyeste og det bedste, 
der er bleven skrevet om dette Emne. Pater Alex- 
ander Baumgartners ypperlige Bog om Island har ogsaa 
været mig til stor Nytte. 

Naar man betragter Islands Beliggenhed og dets 

økonomiske Forhold, saa vil Den, der ikke er bekendt 
med Landets Historie, meget vanskelig kunne forstaa, 
at der i dette fjærne ensomme Land kan findes en 
overmaade frodig, vidunderlig smuk og højt udviklet 
Litteratur, — og dog er det faktisk ingen Overdrivelse, 
naar vi siger, at der paa denne ensomme Klippeø >i 
det brusende Hav* fra det niende til henimod det 
femtende Aarhundrede, altsaa i et Tidsrum af flere 
Hundrede Aar, har udfoldet sig en saa frodig og saa 
højt udviklet Litteratur, at den dristigt kan stilles ved 
Siden af et hvilketsomhelst Folks og en hvilkensom- 
helst Tids, ja, at denne ensomme i sin aandelige 
Dannelses Guldalder, nemlig fra ca. 1100 til ca. 1300, 
utvivlsomt, med Hensyn til den nationale Litteratur, 
indtog den første Plads blandt alle Europas Nationer. 
Denne Paastand, hvor dristig den end synes at være, 
er en af alle Sagkyndige anerkendt Kendsgerning. 

Ja, en saa stor aandelig Spændstighed, Bevæge- 
lighed og Dygtighed besad dette lille Folk, at det 
ved Slutningen af det 13de Aarhundrede foruden sin 
egen nationale, overmaade rige og mærkelige Littera- 
tur tillige havde tilegnet sig, dels ved Oversættelser, 
dels ved selvstændige Bearbejdelser paa sit nationale 
Sprog, Oldnordisk, næsten hele den poetiske Skat, der 
fandtes hos alle de øvrige, saavel germanske som 
romanske Folk. 

Ved denne Oversættelse og Bearbejdelse af den 
kontinentale middelalderlige Litteratur drog næsten 
alle Middelalderens Yndlingshelte op til Sagalandet 
Island. 

Saaledes, for kun at nævne et Par, blev den be- 
ramte Nibelungenlied paa Island til Thidreks-Saga, 

Alexander Sangen blev til Alexanders-Saga, de Karo- 
lingske Epopeer med Heltene Roland og Holger Danske 
blev til den lange Karlamagnus-Saga, Artus-Cyclens 
Epopeer blev til Parcevals-Saga, Møttuls-Saga, Erreks- 
Saga, Ivents-Saga og Valvents-Saga. 

Hertil sluttede sig saa Tristrams-Saga, Sagan um 
Flores ok Blån ki flor etc. etc. etc. 

Endvidere oversattes de græske og romerske For- 
fattere og Digtere, f. Eks. Sallust, Lucian, Titus, Ver- 
gil . . . og fik Titler som Romverjasbgur (Romernes 
Sagaer) og Trojumannasaga, der omhandler Trojas 
Fald efter forskellige Kilder, baade græske og ro- 
merske. 

Men alle disse fremmede Bearbejdelser, siger 
Baumgartner, betragtedes kun som et uvæsentligt Til- 
læg til Landets egen nationale, overmaade mærkvær- 
dige Skat. 

Denne beundringsværdige aandelige Energi ud- 
foldede sig ikke blot paa det skønlitterære Omraade. 
Vi møder ogsaa den mest alsidige aandelige Virksom- 
hed, der tænkes kan. Med en forbavsende aandelig 
Interesse kastede man sig over saa godt som alle 
dengang kendte Videnskaber, fra Theologien til Arith- 
metik, Lægevidenskab, Astronomi etc. Herom skriver 
Prof. Finnur Jonsson blandt andet følgende: 

»Den videnskabelige, litterære Sans, der viser sig 
i Sagaskrivningen, aabenbarer sig ogsaa deri, at man 
med Flid samler alle gamle Minder af enhver Slags, 
ikke alene de forhistoriske Sagn (sForaaldarsogur«), 
men ogsaa gamle Digte og Brudstykker af saadanne, 
og anlægger hele Samlinger deraf; man samlede de 
islandske Love i forskellige Samlinger, man studerede 

hele Mythologien, samlede, hvad der endnu var tilbage 
deraf, og skrev en sammenhængende Fremstilling af 
den; ligeledes studerede man den gamle Digtning, ud- 
drog poetiske Benævnelser og ordnede disse i versifi- 
cerede, systematiske Remser (til Lettelse for Digterne), 
samlede gamle Gaader osv. osv. Man studerede Ka- 
lendervæsen og Grammatik og skrev derom. Kort 
sagt, man møder saa godt som paa ethvert Omraade 
en ivrig, flittig Virksomhed, hvor vi mærker en virke- 
lig sund og sand videnskabelig Sans og en bevidst 
kritisk Søgen efter Sandhed, der paa sin Maade staar 
paa Højde med Nutidens. Man møder allevegne den 
mest alsidige aandelige Interesse baade hos høje og 
lave.« 

Hvor stor Udviklingen var paa Lovgivningens 
Omraade, kan ses af følgende Faktum. Jeg anfører 
det her som et Kuriosum, der viser, hvor velordnet 
det islandske Samfund maa have været paa den Tid: 
en fortrinlig ordnet Brand- og Ulykkesforsikring var 
dengang lovbefalet over hele Landet Opstod der 
Brand, eller omkom Kvæget ved Pest eller ved plud- 
selig indtræffende Uvejr, maatte alle Indbyggerne i 
den vedkommende Landsdel, efter en nøjagtig Under- 
søgelse, enhver efter sin Formues Størrelse, skyde saa 
mange Penge sammen, at den Skadelidte fik en pas- 
sende Erstatning. Alt dette skete efter omhyggelig 
udarbejdede Lovbestemmelser, der tog Hensyn til de 
mindste Enkeltheder, hvorved særligt ethvert Bedra- 
geri blev gjort umuligt og Tilskudene fra de enkelte 
ordnede. 

Man tænke sig en saa moderne Indretning som 

Forsikringsvæsenet saa fortrinlig organiseret paa den 
Tid! 



Men hvordan kan nu en saadan forbavsende aande- 
lig Udvikling i et saadant Land og i en saadan Tid 
forklares f Lord Dufferin, den for ikke længe siden 
afdøde britiske Gesandt i Paris, giver i sine Breve fra 
Island følgende Forklaring, som jeg anfører her i en 
noget forkortet Form: 

Island blev, siger Lord Dufferin, fra først af be- 
folket ikke, som det sædvanlig sker med et nyopdaget 
Land, af Røvere, Æventyrere eller Bærmen af et an- 
det Lands Befolkning, men af de rigeste, ædleste og 
mest dannede Mænd i hele det daværende Norge. 
Mænd, som var altfor stolte til at underkaste sig Kong 
Harald Haarfagers Herredømme. De bragte med sig 
til deres ny Fædreland alle de Kundskaber og al den 
Dannelse, som deres Tid sad inde med. 

Heri ligger Grunden til den uhyre aandelige Energi 
og Kraft, som den islandske Fristats første Indbyg- 
gere lagde for Dagen. 

Overalt i Europa rasede der dengang store og 
smaa Krige, som lagde de største Hindringer i Vejen 
for al aandelig Udvikling. Til Island derimod naaede 
disse Krigens Bølger ikke hen, og saaledes har vi det 
Særsyn, at disse islandske Kolonister blev de første 
af alle europæiske Folk, som skabte en mesterlig og 
storslaaet national Litteratur. 

De vænnede sig i den Grad til at arbejde med 
deres Hoved, fremfor med deres Hænder, at naar en 
kom til at lide en Fornærmelse, saa hævnede han sig 

som oftest derfor, ikke ved at hugge Fornærmeren 
ned — hvad der jo ellers i de Tider var Skik og Brug 
ogsaa paa Island — men ved paa staaende Fod at 
digte og udslynge mod ham en rammende Vise, som 
gjorde ham latterlig i alles Øjne. 

Da Kong Harald Blaatand engang havde bemæg- 
tiget sig et islandsk Handelsskib og behandlet Besæt- 
ningen ilde, sendte Islænderne ham den Besked, at 
de nok engang ved given Lejlighed skulde hævne sig 
for denne Uret, men at de imidlertid vilde digte lige- 
saamange Nidviser om ham, som der fandtes Indbyg- 
gere i deres Land*). 

Boglige Sysler og aandelige Arbejder blev drevne 
efter en storslaaet Maalcstok paa Island. 

Næsten alle de gamle skandinaviske Manuskripter 
er skrevne paa det islandske Sprog; Forhandlingerne 
mellem de nordiske Kongehoffer i de ældste Tider 
blev altid ledede af Diplomater, hentede fra denne 
0; de ældste topografiske Arbejder, som vi kender, 
skylder man Islændere; den Odinske Kosmogoni og 
Gudelære er blevne satte i System og nøjagtigt redige- 
rede af Islændere. Endelig det første store historiske 
Værk, som er bleven skrevet af en Europæer paa 
hans Modersmaal, er et Værk af en Islænder: nemlig 
den storslaaede, mesterlig anlagte og udførte »Heims- 
kringla« af Snorre Sturluson. 

Om Stilen i Heimskringla siger Lord Duflerin, at 

*) Dette enkelte Titfælde af Uvenslub beviser ikke, at der ellers 
■ar et mindre godt Forhold mellem ile Danske og Islænderne. Der 
herskede tværtimod det hjerteligste Venskab mellem dem. Islandske 
Skjalde og Sagamænd opsagte gerne de prægtige danske Hoffer, og 
var gennemgasen de velsete der. 

den forener i sig hele den dramatiske Kraft, som findes 
hos Macaulay, og hele den Finhed og Ynde, som man 
beundrer hos Clarendon. 

Vi finder, siger han, i disse gamle, stolte Helte- 
skikkelser hos Snorre Sturluson, som overhovedet i 
Sagaerne, noget saa stort og saa ædelt, en saadan 
ubøjelig Energi og Kraft parret med en saa klogt be- 
regnende Forstand, at det er umuligt at gennemlæse 
disse Beretninger om de gamles Liv og Bedrifter, 
uden at blive greben af en ligefrem begejstret og 
lidenskabelig Interesse. 

Aldrig, saaledes slutter Lord Dufferin, har de 
gamle sachsiske Kronisters latinske Beretninger kunnet 
gøre et lignende Indtryk paa mig. 

Finnur Jonsson deler den oldislandske Litteratur- 
historie i følgende tre Perioder: 

Den 1ste Periode, ca. 850— ca. 1100, i 
hvilken man begynder at forfatte Prosaværker. I 
denne Periode blev ogsaa de fleste af Eddadigtene til. 

Hertil hører endvidere Skjaldedigtningens Be- 
gyndelse og Udvikling. 

Den 2den Periode, ca. 1100— ca. 1300. 
Her finder Sagaskrivningen Sted. Lovene ned- 
skrives, og fremmede litterære Frembringelser over- 
sættes og bearbejdes. — Det er Sagaperioden. 
Tilligemed Sagaskrivningen fortsættes Skjaldedigt 
ningen. 

Den 3die Periode, ca. 1300— ca. 1450, er 
Afskrivnings- og Samlingsperioden. Hovedarbejdet 
her er at samle og afskrive tidligere Værker. 

Naar man skriver om den oldislandske Litteratur, 
skulde man helst holde sig til denne Inddeling og 
omtale først Eddadigtene, derpaa Skjaldekva- 
dene og endelig Sagaskrivningen. 

Men da i nærværende Tilfælde Stoffet vilde komme 
til at svulme altfor meget op, har jeg bestemt mig til 
at overspringe de to første Dele (EddaenogSkjalde- 
digtningen), for kun at behandle den sidste Del, 
nemlig Sagalitteraturen. — Jeg vil dog tillade mig 
at gøre nogle ganske korte Bemærkninger om den 
vidunderlige Bog, som bærer Navnet Edda. — At 
jeg derimod helt forbigaar Skjaldelitteraturen gør 
mig egentlig Ondt, thi netop den udgør, sammen med 
Eddaen, den oldnordiske Litteraturs fineste og inter- 
essanteste Bestanddel. Men det kan i det mindste 
foreløbig ikke være anderledes, da denne Afhandling 
som sagt i modsat Fald vilde blive altfor lang. 



Edda: Det kosteligste Klenodie i hele den old- 
islandske Litteratur er Eddaen. — Navnet Edda 
(afledet af 65r = Digt) betyder Poetik. 

Denne mærkværdige Bog er det Bindeled, som 
knytter hele den oldislandske Litteratur til det øvrige 
Europas Aandsliv. 

P. A. Baumgartner sammenligner Eddaen med 
en Vidunderblomst, hvis fjerneste Rødder maa søges 
i Orienten, og hvis Forgreninger senere udbredte sig 
over Vestens Lande, for tiisids t i det 8de Aarhun- 
drede fra Norge at omplante« paa islandsk Grund. 
Her udviklede den sig nu i Nordlysets glødende 

Straaleglans til de sælsomste, mest feagtige Former, 
overstrømmede af Liv og Kraft. 

Dette Billede er meget passende, thi mange af 
de Tanker, der fremsættes i Eddaen, har deres Rod 
i det fjerne Østen, i længst forsvundne Tider, i en 
for os fremmed Kultur. Formen derimod, den vid- 
underlige Digtning, i hvilken disse Tanker træder os 
i Møde, er rent nordisk. Om Eddadigtningen i Al- 
mindelighed mener P. A. Baumgartner, at den »i 
storslaaet Majestæt, i Kraft, Sving og Frem- 
stillingens Livfuldhed fuldt ud naar de højest 
staaende Nationers bedste mythiske Digter- 
værker.« 

Spørger vi nu, hvor gamle Eddadigtene er, og 
i hvilket Land de er blevne til, — saa svarer en- 
kelte Lærde, især Nordmændene Munch og Keyser, 
at de er bleven digtede mellem Aar 400 og 800- 
S. Grundtvig og C. Rosenberg sluttede sig til denne 
Mening. 

Th. Møbius og andre mener derimod, at Edda- 
sangene hovedsagelig er islandske, maaske ogsaa 
tildels norske, og at de er affattede i de sidste Aar- 
hundreder før deres Optegnelse ved Islænderne. 

Efter, i en længere videnskabelig Afhandling, at 
have undersøgt alle disse forskellige Meninger, kom- 
mer Prof. Finnur Jdnsson derimod, især ved meget 
grundige Tekstundersøgelser, til det Resultat, at Edda- 
digtene maa være blevne affattede i Tidsrummet ca. 
870 tit ca. 1200. De levede først i Folkets Erindring, 
indtil de af Islænderne blev samlede og paa det om- 
hyggeligste ordnede og nedskrevne. 

Endvidere hævder Prof. F. J. som sikkert, at 

Nordboerne maa have besiddet mange Oldtidskvad 
før Eddaeme; men disse er desværre alle gaaet tabt. 

Grunden til denne sin Antagelse finder han i 
Eddakvadenes vidunderlige Formfuldendthed og Skøn- 
hed, noget, der ikke kan forklares, naar man ikke an- 
tager en længere poetisk Udvikling, førend Eddaen 
blev til. 

Her gælder, hvad den tyske Lærde K. O. Muller 
etsteds saa træffende har sagt om den ældste græske 
Poesi: >Es mussen mehrere Jahrhunderte dahingegan- 
gen sein, ehe die poetische Rede der Griechen diese 
Fiille, diesen Reichtum, diesen schtinen Fluss gewami, 
der in den Homerischen Gedichten uns zur Bewun- 
derung hinreissLt — Men vore ældste Eddakvad som 
Havamal og Brages Kvad o. s. v. udviser 
samme udviklede Sprog, Form og Velklang 
som Homers Digte. 

Med Hensyn til det andet Spørgsmaal, hvor Ed- 
daen først er bleven til, paa Island eller i Norge, 
kommer Prof. F. J., efter en meget lang kritisk Under- 
søgelse, til den Slutning, at kun et Par af Eddadig- 
tene er islandske; enkelte er forfattede af normanniske 
Skjalde paa Grønland, det overvældende store 
Flertal derimod maa være skrevet i Norge. 

Efter den islandske Professors Mening er det saa- 
ledes Nordmændene, hvem den ikke ringe Ære til- 
kommerat have frembragt et af de herligste 
Digterværker, som noget Folks Litteratur 
ejer. 

Islændernes Fortjeneste derimod var da nærmest 
den, at de har samlet, ordnet, opskrevet og opbevaret 
Eddasangene og saaledes reddet fra Undergang et 

hovedsagelig norsk Mesterværk, der til alle Tider vil 
udgøre det skandinaviske Nordens kosteligste 
Skat 

Jeg anfører her Navnene paa Eddaens Hoved- 
sange tilligemed det Tidspunkt, paa hvilket de, ifølge 
Prof. Finnur J6nssons Undersøgelser, er blevne til: 

ca. 874—900. Havamål IV. (Den Højes Tale.) 

ca. 900 (890). PrymskviSa. (Sangen om Thrym.) 
Baldrsdraumar. (Balders Drømme.) 
Sldmismål. (Skirners Tale.) 
Rigspula- (Sangen om Rig.) 
Volundarkvifta. (Sangen om Vølurid-) 

ca. 900—925. ValbruSnismal. (Vavtrudnes Tale.) 
Grimnismål. (Grimnes Tale.) 
Harbarosljo6. (Sangen om Harbard.) 
Havamal I— III, V— VI. (Den Højes 
Tale.) 

ca. 935 (940.) Voluspå. (Vølvens Spaadom.) 
Lokasenna. (Lokes Ordstrid.) 

ca. 925 — 950. Volsungakvioa en forna. (Den gamle 
Sang om Vølsungerne.) 
Hamdismal. (Sangen om Hamde.) 
Goorunarkvi&a en forna (II). {Den 
anden eller den gamle Sang om Gud- 
run.) 

Reginsmål. II. (Regins 2den Tale.) 
Fjolsvinnsmal. (Den Vises Tale.) 

ca. 950 (975). Helgakvioa Hjorvar&ssonar. (Sangen 
om Helge Hjørvards Søn.) 
Reginsmål. I. (Regins første Tale.) 
Alvfssmal. (Alvises Tale.) 

Hyndluljoo. (Sangen om Hyndla.) 
Grottasongr. (Sangen om Grotte.) 

ca. 975 — 1000. Hymiskvioa. (Sangen om Hyme.) 
Fåfnismåi. (Favnes Tale.) 
Sigrdrifumål. (Sigdrives Tale.) 
Goorunarkvioa. I. (Den første Sang 
om Gudrun.) 

Atlakvi&a. (Sangen om Atle.) 
Hrimgeroarmal. (Hrimger ds Tale.) 

ca. 1000—1025. Grogaldr. (Groes Trolddom.) ' 

Helreio Brynhildar. (Brynhilds Hel- 

fert) 

Helgakvioa Hundingsbana. (Sangen 

om Helge Hundingsbane.) 

Oddrunargråtr. (Oddruns Klage.) 

Goorunarhvot (Gudrun hidser sine 

Sønner.) 

ca. 1050. Siguroarkvioa en skamma. (Den korte 

Sang om Sigurd.) Atlamål en græn- 
lenzku. (Den grønlandske Sang om 
Atle.) 

ca. 1150 — 1200. Voluspå en skamma. {Vølvens korte 
Spaadom.) 

Gripisspå. (Gripes Spaadom, eller 
første Sang om Sigurd Favnesbane.) 

Til Slutning vil jeg saa, som Prøve paa Eddaernes 
Poesi, anføre et lille Brudstykke af »Voluspå« {Vøl- 
vens Spaadom) i H. G. Møllers Oversættelse. Det 
maa rigtignok bemærkes, at kun de, som er nogen- 
lunde hjemme i den nordiske Mytologi, vil kunne for- 
staa det fuldstændigt. Dette Brudstykke handler om 

Verdens og Gudernes Undergang, det saakaldte »Rag- 
narok«. P. A. Baumgartner kalder Voluspa for noget 
af det mest ophøjede, som den oldnordiske Poesi over- 
hovedet ejer. Den kan med Rette kaldes det nordiske 
Hedenskabs Dødssang. Den mest gribende Dødssang, 
der tænkes kan. 



Da saa hun*) vade 

i tunge Vande 

mensvorne Mænd, 

mordgridske Ulve, 

den, som lokker en andens 

Mø til Elskov. 

Der suged Nidhug 

de døde Lig. 

Ulven i Mændene sled. 

Véd I nu mér eller hvad? 

Brødre monne kæmpe 
hinanden til Bane, 
og Søskendebørn 
Slægtskab bryde. 
Ingen Mand 
skaaner den anden. 
Haardt er det i Verden- 
Hor gaar i Svang, 
Øksetid, Sværdtid 
— Skjolde kløves — 
Vindtid og Ulvetid, 
før Verden styrter. 



Jorden drøner; 
Jættemøer flyve. 

Mimis Sønner lege. 
Lydt til Gudekamp 
kalder det gamle, 
gjaldende Horn. 
Højt blæser Hejmdal, 
Hornet han løfter, 
Odin taler 
med Mimes Hoved. 

Da monne Asken 
Yggdrasil skælve; 
Oldtræet brager, 
men Jætten løsnes. 
(Angst griber alle 
paa Hels Veje, 
til Surts Slægtning 
Guden sluger.) 

Højt gør Garm 
ved Gnipehule. 



*) nemlig Vølven. 

Lænken slides sønder; 

Ulven løber. 

Hrym farer fra Øst 

med hævet Skjold; 

i Jættevrede 

Ormen sig bugter 

og Voverne slaar. 

Ørnen hvæser; 

blegnæbet slider den Lig. 

Naglfar løsnes. 

Et Skib gaar fra Øst 
Muspels Skarer 
stævne over Hav, 
men Loke styrer. 
Med Ulven fare 
Uhyrerne alle; 
Bylejsts Broder 
er med i Følge. 

Surt farer sydfra 
med spillende Flammer; 
af Sværdet skinner 
Kampgudens Sol. 
Stenbjerge styrte 
til Bjergmøers Skræk. 
Helte gik til Hel; 
Himlen brister. 

Hvad er med Aser ? 
Hvad er med Alfer? 



Jøtunhejm gnyr. 

Aser mødes paa Thinge. 

Dværge stønne 

ved Klippens Stendør, 

hvor bag Væg de bo. 

Véd I nu mer eller hvad i 

Da kommer Hlins 

anden Harm, 

naar Odin gaar 

med Ulven at kæmpe, 

og Beles lyse Bane*) 

med Surt. 

Da monne Friggs 

Glæde falde 

Da gaar Sejrfaders 

store Søn 

Vidar frem 

med Valdyret at kæmpe. 

Med Haand han Sværdet 

i Uhyret støder, 

til Fenres Hjærte, 

og hævner sin Fader. 

Da kommer Hlodins 

herlige Søn. 

Odins Søn. 

vil med Ormen kæmpe. 

Midgaards Vogter 

i Vrede slaar. 



) Beles Bane(mand) s: Frey. 

Ni Fjed bort de lyse Stjerner 

gaar Fjørgins Søn; fra Himlen svinde, 

han vakler, saaret- — Ild monne rase 

Menneskers Slægt og Lue hvirvle; 

af Jorden svinder. den høje Flamme 

mod Himlen spiller. 
Solen sortner; 
Land synker i Sø ; 



DE ISLANDSKE SAGAER, 
ca. tlOO-ca, 1300. 

„Som Bagas evige Stentavle nur Island, 
den BUerke Klippeø, i dot brusende Hav." 
H. C. Andersen. 

Sagaperioden kaldes med Rette den islandske 
Litteraturs Guldalder. Der opstod nemlig paa Island 
i Tiden mellem Aarene 1100 og 1300 nogle forholds- 
vis faa, men glimrende Forfattere, der blev tillysende 
Mønstre for en Hær af myreflittige, højt dannede og 
begavede Mænd, der helt hengav sig til boglige 
Sysler. 

Der skabtes saaledes i dette Tidsrum en over- 
mande righoldig Prosalitteratur, de saakaldte »Søgur« 
(Plur. af >Saga*). 

Der var næppe et Hjem paa hele Island, hvor 
der ikke blev studeret og skrevet. Med en beun- 
dringsværdig Flid og Energi søgte man at overgaa 
hinanden i Forfatterkunst. De yngre og mindre be- 
gavede bragte deres Arbejder til de større. Der blev 
rettet, vraget, ændret, omarbejdet og filet. 

Hele Landet var ligesom forvandlet til et stort 
Forfatterværksted. . 

Begejstringen for Dannelse, Studier, aandelige Ar- 
bejder af alle Slags var bleven et nationalt Særkende 
for Island. 'Island war der Hauptsitz und die 
weithin strahlende Leuchte nordischer Kul- 
tur,« skriver Poestion. 

Utallige unge Mænd af de rigere og fornemmere 
Familier rejste til Udlandet, tit Norge og England, 
men dog særlig til Frankrig og Tyskland, for der, 
ofte i mange Aar, at hellige sig til videnskabelige 
Studier og saaledes optage i sig al den Dannelse, som 
Datiden havde at byde paa. Naar de saa kom til- 
bage, hengav de sig med Liv og Sjæl til disse aande- 
lige Sysler, som saa mægtigt havde grebet hele det 
islandske Folk. 

At det, under saadanne Forhold, maatte komme 
til en ualmindelig Blomstring i litterær Henseende, vil 
man let kunne forstaa. 

Følgen blev da ogsaa, at Island i dette Tidsrum 
skabte en national historisk Litteratur saa glimrende, 
saa fuld af den fineste Kunst, at intet andet Folk i 
Europa kunde opvise noget lignende. 

Denne Litteratur var i første Række Sagalitte- 
raturen, og den staar endnu den Dag i Dag som et 
Unikum, som noget ganske enestaaende i sin Art. 

»Saga« betyder ikke Sagn eller lignende, men 
omtrent det samme som det græske Ord logos, det 
mundtlige eller nedskrevne Ord. — en mundtlig eller 
nedskreven Beretning, i Ordets videste Betydning. 

Hovedreglen for enhver Sagaforfatter udtrykkes 
af Sagamændenes første Repræsentant, Præsten Are 
den Frode, i følgende enkle Sætning: »Enhver Saga 
maa fortælles saaledes, som .den er gaaet for sig« 

(pat veror at segja sva hverja sogu sem hun gengr). 
Herved forbødes aile selvlavede, opdigtede Fortællin- 
ger. — Sandt at sige forefaldt der da ogsaa dengang 
baade paa Island og i de øvrige nordiske Lande, 
Begivenheder, der var mærkværdige, storstilede, inter- 
essante og spændende nok til at overflødiggøre Fan- 
tasifostre. 

Da imidlertid saadanne opdigtede Sagaer dog 
senere opstod, saa blev de af Forfatterne selv — be- 
tegnende nok — ligefrem kaldte > Løgnehistorier « 
(»Skroksogur«). 

Sagaerne er altsaa for det meste strengt historiske 
Værker, de bedste, ja omtrent de eneste Kilder til 
de nordiske Landes Oldtidshistorie. 

Professor Finnur Jonsson siger: »Saa godt som 
alt, hvad vi véd om den nordiske Kultur, stammer 
fra vore islandske Sagaer. Der finder vi de klareste 
og nøjagtigste Beskrivelser af Privatlivet; vi be- 
høver her kun at henvise til Dr. Kaalunds udmær- 
kede Afhandling 'Familielivet paa Island i den første 
Sagaperiode', hvor Mand og Kvinde følges fra Fødslen 
til Graven. Vi faar her det klareste Billede af et 
Menneskelivs Førelse og dets forskellige Stadier, ind- 
til de mindste Detaljer, lige fra Børnene med deres 
Lege og Legetøj, til de voksnes mere alvorlige Sysler. 
Der er her næppe nogen Side af Menneskelivet, der 
ikke bliver belyst, 

»Hvad der kan faas ud af Sagaerne med Hensyn 
til Bygninger og deres Indretning, ogsaa til de 
mindste Detaljer, vil man tydelig kunne se af Dr. V. 
Gudmundssons ypperlige Skrift .Privatboligen paa Is- 
land i Sagatiden'. 

•En levende og fyldig Skildring af det oldnor- 
diske Liv har Weinhold formaaet at give i sin be- 
kendte Bog .Altnordisches Leben'. Her faar vi en 
Redegørelse for Klædedragt og Vaaben, Fødevarer og 
Næringsveje, og meget mere. 

»Om det aandelige Liv faas paa samme Maade 
de fyldigste og sikreste Oplysninger ud af Sagaerne- 
Ja, Sagaerne maa siges at være et uvurderligt Kilde- 
væld for nordisk Historie i alle dens Grene.* 

Men det er ikke blot Nutiden, som maa ty til de 
islandske Kilder angaaende Nordens Historie. Det 
samme var ogsaa Tilfældet allerede i Middelalderen 
selv. 

Omtrent alle Forfattere i Danmark og Norge, som 
i Middelalderen skrev om Nordens Historie, maatte 
øse af den islandske Litteraturs Kilder. — Saaledes 
anfører Saxo Grammaticus, som Hjemmel for en ikke 
ringe Del af sit Værk, Islændernes Fortællinger — thi 
dette Folk, siger han, sætter stor Pris paa om- 
hyggeligt at bevare Mindet om fremmede Folks Be- 
drifter (jfr. Danmarks Riges Historie, S. 713). 

Det samme gør den berømte norske Munk Theo- 
doricus i sit store Værk: >Historia de antiquitate 
regum norwagiensium*. Hans eneste Hjemmelsmænd 
foi Tidsregningens og hele det historiske Indholds 
Vedkommende er Islænderne*) (jfr. Prof. F. Jdnsson. 
II Bd„ S, 699). 

Flere Sagaers Paalidelighed er i den senere Tid 



*) jQuos constat,« — skriver han, — »sine ulla dubitatione 
F's omnibus aquilonaribns in bujnsmodi semper et peritiores et 
tnrioriores ex tit isse.« 

blevet angreben af enkelt« ellers dygtige Historikere, 
men disse Angreb har vist sig at være stærkt over- 
drevne, hvad Prof. F. Jonsson tilfulde har bevist 
Man maa tværtimod beundre de fleste store Sagaers 
historiske Nøjagtighed. 

Dette forhindrer dog ikke, at Sagaerne er meget 
poetiske i Formen. Emnet behandles med Kunst og 
lægges tilrette med en fremragende digterisk Dygtig- 
hed, saa at Fremstillingen bliver interessant og fængs- 
lende, ofte helt igennem ualmindelig gribende og spæn- 
dende, I denne Forstand kan Sagaerne kaldes poe 
tiske Kunstværker af første Rang. — Ja, hvad Frem- 
stillingen angaar, saa er Sagaerne endnu uopnaaede 
Mønstre for en livagtig Historieskrivning- 
— Saaledes lyder den almindelige Dom over dem. 

Men trods al Poesi i Formen, holdt man sig dog, 
som sagt, med den pinligste Nøjagtighed til den histo- 
riske Sandhed. 

P. A. Baumgartner siger: »Vi har i Islænderne 
et Folk, som var alvorligt, grundigt og dygtigt nok 
til, ikke at søge sin kæreste Underholdning i selv- 
opfundet Fantasispil, men i sande, virkelige Minder 
fra sin egen Fortid.« 

Allerede før den egentlige Sagaperiode, opstod 
der flere overmaade betydelige Sagaer, nemlig i Tids- 
rummet 960 til 1060. Disse Sagaer falder netop i 
den mærkelige Overgangstid fra Hedenskabet til Kri- 
stendommen. 

Det er disse Brydninger, denne Kamp paa Liv 
og Død mellem det stærke normanniske Hedenskab 
og Kristendommen, mellem de nordiske Landes Væt- 
ter, Eddaens vældige Guder og »hvide Krist«, som 

giver disse første Sagaer deres højst ejendommelige 
Præg. 

P. A. Baumgartner skriver herom; »Sagaerne blev 
forfattede i den højst mærkelige Tid, da Brydningen 
mellem Hedenskabet og Kristendommen fandt Sted. 
Denne Brydning vedvarede godt 200 Aar. Denne 
Omstændighed giver Sagaerne noget ganske særlig 
interessant og tiltrækkende. De fremtryller for os 
overmaade interessante kulturhistoriske Billeder fra 
disse mærkelige Vikingetider, og de er alle fulde af 
den reneste og mægtigste Poesi.« 

De eventyrlige, ejendommelige nordiske Skikkel- 
ser, som Shakespeare har idealiseret i sine Dra- 
maer, staar i de islandske Sagaer lyslevende for 
vore Øjne, som virkelige Skikkelser af Kød og 
Blod. 

Her optræder for vort undrende Blik titanagtige, 
kæmpemæssige Karakterer, ubændige Lidenskaber, 
Menneskehjertets Naturkræfter i hele deres Vælde ; 
her bliver vi Vidner til frygtelige Forviklinger, ræd- 
selsfulde Geniinger, rystende Katastrofer. Men der- 
imellem oprulles ogsaa de morsomste, nydeligste Bil- 
leder af store patriarkalske Familier: muntre Bryllup- 
per og mægtige Folkeforsamlinger, lange Sørejser og 
eventyrlige Vandringer. Med eet Ord: vore store 
Forfædres hele Liv og Virken. 

Intet Folk i Evropa besidder saa klare, ligefremme 
og tillige saa storslaaede, digteriske Skildringer fra 
dets ældste Historie, som det islandske Folk. 

Intet andet Folk i Evropa kan fremvise et saa 
omfattende litterært Monument fra Hedenskabets sidste 
Periode og fra dets Overgang til Kristendommen, hvor 

hele Folkets Aand, Skikke og Sæder afspejler sig saa 
fuldkomment. Ja, Sagaerne fører os omkring i alle 
Islands Fjorde, Dale og Ørkener, og paa alle Nord- 
søens Kyster. Vi færdes blandt denne Tids højst 
interessante Mennesker paa Island, i Danmark, Norge 
og Sverige, i England og Irland, ja vide om Lande, 
i hele den normanniske Verden, der jo naaede langt 
i de Dage. Vi tager Del i de uafbrudt paa hverandre 
følgende Foretagender, Bedrifter af kloge, stærke, 
modige Mænd — for hvem det ikke gælder om at 
»leve et langt — men derimod et daadrigt Liv>, 
som det hedder i en af Normannernes Livsregler. 

Alt fortælles saa naturligt, saa ligefrem, saa fængs- 
lende, at man godt kan forstaa, at netop disse Sagaer 
udgjorde hele Folkets Yndlings underholdning og der- 
for ogsaa betragtes som en af de Kilder, hvor Nor- 
mannerne øste deres vilde Energi, deres utæmmede 
Virkelyst, deres Haardførhed og Jernvilje. Selv i vore 
Tider har man Eksempler paa denne oplivende og 
hærdende Indflydelse, som Sagaerne ogsaa nu kan 
udøve. Den berømte danske Linguist K. Rasmus 
Rask siger, at han her har lært med ubøjeligt Mod at 
bære Livets Prøvelser og Modgang, og at foretrække 
Døden, fremfor at handle mod det, som han erkender 
for Ret. Selv om dette skulde være en Del over- 
drevent saa viser det dog, at der fra Sagaerne maa 
strømme En visse velgørende, forfriskende og kraftige 
Luftninger imøde. Det er, som om man der følte 
de stærke normanniske Folks sunde Hjærteslag. 

Et Punkt, som ikke nok kan paaskønnes, er, at 
Løsagtighed, slibrige Scener eller utugtige Bemærk- 
ninger saa godt som aldrig forekommer. 

For ganske faa Dage siden talte jeg med en af Dan- 
marks dygtigste og mest afholdte Forfattere. I Samtalens 
Løb henvendte han følgende Ord til mig: »De is- 
landske Sagaer er Kunstværker af første Rang, ja 
henrivende Kunstværker, fulde af Skønhed, Højhed og 
Kraft, duftende af den fineste Poesi; i kunstnerisk 
Værdi fuldstændig paa Højde med alt, hvad den græske 
og romerske Litteratur har frembragt. De hører til det 
mest klassiske og mest ophøjede i hele Verdenslittera- 
turen.« 

Hvad er det da, der giver Sagaerne denne 
Fuldkommenhed, dette ejendommeligeNoget, 
som saaledes er i Stand til at henrive og be- 
ruse alle dem, der paa nogen Maade er mod- 
tagelige for det litterært skønne, store og 
ædle? Det er, foruden selve Indholdets Stor- 
slaaethed,. Sagaernes særlige Stil, Form og 
Indretning. 

Lad os da standse her et Øjeblik. 
De islandske Sagaers Stil og Fremstillings- 
maade er saa original og ejendommelig, at man med 
Rette kan tale om en særlig »Sagastil«. 

Man har ofte sammenlignet den med Stilen i 
Herodots historiske Værker. 

Vi rinder her den mest ophøjede Kunst saavel i 
Udtryksmaaden som i Stoffets Behandling. 
Forfatteren har grundigt gennemtænkt hele Sagaen. 
førend han nedskrev den. Han har ordnet alt med 
en beundringsværdig Takt, Smag og kritisk Sans. Han 
har lagt alle dens enkelte Dele saaledes tilrette, at 
enhver Ting er netop paa den Plads, der tilkommer 

den. Intet kan forandres eller ombyttes, uden at den 
tilsigtede Virkning lider derved. 

Kun en fuldendt Kunstner kan skrive saaledes. 

Det ejendommelige ved denne Kunst er dens 
overmaade velgørende Enkelhed, Ligefremhed 
og Beskedenhed baade i Disposition, Form og 
Udtryksmaade. 

Ja, her skjuler den højeste Kunst sig under en 
Form, der ved første Øjekast synes at være den mest 
ligefremme, ukunstlede Naturlighed. Enhver, som 
læser disse Fortællinger, synes at alt, hvad der her 
siges, netop maatte siges paa denne Maade og ikke an- 
derledes. — Netop saadan vilde jeg have udtrykt mig. 
tænker man ... — Men heri ligger jo, som bekendt, 
den ægte Kunsts Særkende. 

Professor Finnur Jonsson skriver: »Alt er til- 
syneladende yderst simpelt, og dog har vi her for os 
de mest ophøjede Kunstværker, dobbelt store paa 
Grund af deres ædle Simpelhed, c 

Sagamændenes Beskedenhed viser sig ogsaa deri, 
at de altid skjuler sig, at de aldrig træder frem med 
et »jeg« aldrig møder med subjektive Domme og 
Bemærkninger. 

Man har sammenlignet en Sagas Forfatter med 
en Mand, der staar skjult bag ved et Tæppe og for- 
tæller de herligste Ting, men uden nogensinde at vise 
sig for Tilhørerne. 

Fremstillingen er i det hele episk-dramatisk. 
— Episk — for saa vidt som Fortællingen skrider 
jævnt fremad i historisk-kronologisk Orden. — Dra- 
matisk — for saa vidt som den haster fremad tildels 
i Dialogform for det meste med en tragisk Afslutning 

Den rent historiske Fortælling og Dialogformen 
veksler rigelig med hinanden. 

Bernh. Doring (»Bemerkungen iiber Typus und 
Stil der islandischen Saga«) siger S. 29: »Ved denne 
velgørende Afveksling faar Indholdet en overordentlig 
Friskhed og Livlighed, og, som Følge af Dialo- 
gens ejendommelige Væsen, ikke sjældent en usæd- 
vanlig Højhed og noget storslaaet ved sig.« 

Dog er Fortæliemaaden altid jævn og ligefrem, 
ganske som den daglige Tale var. 

Sindstilstande beskrives ikke gerne, undtagen 
da ganske kort og med et eller to Tillægsord. Man 
foretrak at lade dem fremtræde eller antyde dem i 
noget ydre, eller ved en haandgribelig Virkning af 
den indre Affekt — (f. Eks.: >Egil Skallagrimsson 
svulmede saaledes op — da hans Søn blev begravet 
— at Klæderne revnede*.) 

I den meget hyppige direkte Tale og i Dialogerne 
viser Forfatternes Kunstsans sig i et nyt Lys, nemlig 
ved Replikkernes store Skønhed, korte Fyn- 
dighed, Klarhed og Kraft 

Man har ofte sammenlignet dem med Sværdslag 
og Øksehug. 

Om Sagaernes Form og Indretning siger Prof. 
Finnur Jonsson, blandt meget andet, endnu omtrent 
følgende: De islandske Sagaer er overhovedet alle 
Biografier og kun dette. De begynder saa at sige 
ab ovo med at fortælle om Hovedpersonernes Fødsel 
og Herkomst. Disse følges saa paa deres Livsbane 
til deres Død. Indenfor disse to Yderpunkter opstil- 
les og ordnes alle de samlede Enkeltfortællinger saa- 

vidt muligt i kronologisk Orden. Det hele deles i 
mindre Afsnit, Kapitler, med eller uden Overskrift. 

Naar en ny Mand, der ellers ikke spiller nogen 
større Rolle i Sagaen, optræder, indføres han ofte 
uden videre, eller helst med en Vending som: »En 
Mand hed N. N.«, hvorpaa en Beskrivelse kan følge. 

Naar en Person, der spiller en forholdsvis kort, 
afsluttet Rolle, er færdig, hedder det gærne: »Og saa 
er han ude af Sagaen«; dette bemærkes, for at ikke 
Tilhørere og Læsere skal have flere Personer i Erin- 
dring, end højst nødvendigt. Det er rent praktiske 
Hensyn, der her har gjort sig gældende. 

Naar man har gennemlæst en Saga, opdager man 
meget hurtigt, at der intet findes deri, der kunde siges 
at være overflødigt eller Emnet uvedkommende. Der 
findes ingen Digressioner. 

Heri adskiller Sagaen sig grundigt og til sin abso- 
lute Fordel fra de middelalderlige latinske Arbejder. 
Der mentes nemlig lærde Digressioner at høre til som 
Pryd og som Vidnesbyrd om Forfatterens store Lær- 
dom. 

Man læse blot den Tids nordiske Forfattere, der 
skrev paa Latin. Jeg vil her anføre et Eksempel: 
Da den ellers udmærket lærde og dygtige norske 
Forfatter af »Historia de antiquitate regum norwagien- 
sium« fortæller om Hakon Jarls Død i Pen tlandsij orden, 
indskyder han et helt Kapitel »de natura Charybdis 
et de Longobardis et Hunnis« — »quia deipsosermo 
inciditl« 

Alt saadant er bandlyst af en islandsk Saga. For- 
fatternes kritiske Sans og rene Smag tillod det ikke. 
Ja, dette udtales aabenlyst flere Steder, f. Eks.: »og 

ikke behøver man at fortælle om de Mænds Land- 
nam*) (d. e. Okkupation af Land), som ikke forekom- 
mer i denne Saga«. (Eyrbyggja, 8.) — »Der skete 
mange Ting i Biskoppens og Nordlæn dingern es Mel- 
lemværende, som ikke vedkommer denne Saga«. (Gret- 
terssaga 21,2). 

Naar Forfatteren dog en enkelt Gang medtager 
noget, der strængt taget kunde undværes, saa und- 
lader han ikke at gøre Læseren sin Undskyldning. 

Alt i Sagaen danner saaledes et velord- 
net Hele, hvor Stoffet er lagt tilrette efter 
nøje overvejede Regler, hvor Indholdet kom- 
mer til at udvikle sig paa dramatisk Vis, hvor 
Spændingen stadig stiger, indtil den tragiske 
Udgang naaes. 

Vi kommer nu til at omtale en Mand, der ikke 
blot betragtes som den største Mand, der nogensinde 
har levet paa Island, men som ogsaa paa den aande- 
lige Dannelses Omraade tillige maa anses for en af 
de største Mænd, der overhovedet nogensinde har 
levet i det skandinaviske Norden. 

Denne Mand var Snorre Sturluson.**) 

Blandt Sagaforfatterne, der jo, som sagt, næsten 
alle er indhyllede i et uigennemtrængeligt Mørke, er 
han en af de faa kendte. 

Han var en stor Statsmand, en mægtig Høvding, 
uovertruffen paa Grund af sin alsidige Lærdom og sit 
enestaaende fine Forfattertalent. 

Disse Egenskaber og tillige hans vidtskuende 

*) Landnam, af >aema land t = lage et Land i Besiddelse, 
*•) Stnrluson å. e. Sen af Sturla (Geoit Sturta). 

Blik og store Menneskekundskab gjorde ham, som 
ingen anden, egnet til i Litteraturen at gribe ind med 
mægtig Haand. 

Hans Edda og hans Hoimskringla staar da 
ogsaa der som det skandinaviske Nordens største 
Mesterværker. 

Det turde paa dette Sted være interessant at 
høre, hvad et betydeligt dansk Værk >Danmarks 
Riges Historie* af Joh. Steenstrup, Kr. Erslev, 
Mollerup, J. A- Fridericia, E. Holm og A. D. Jørgen 
sen, som netop nu er i Færd med at udkomme, døm 
mer om Snorre Sturluson. Snorre stilles her ligeover- 
for Saxo Grammatikus, og der anstilles en Sammen 
ligning mellem de to Mænd: 

»Paa Island og i Norge var man ikke bleven 
evropæisk som i Danmark. Den altid levende histo- 
riske Sans og den omhyggelig bevarede Tradition 
havde paa Island allerede paa Valdemarstiden sat 
Frugt i historiske Sagaer paa Modersmaalet. Her var 
mange om Arbejdet, hver fortalte en enkelt Konges 
eller Families, et enkelt Tidsrums eller Landskabs 
Historie, medens Saxo var ene og skrev Folkets 
Historie gennem alle Tider. 

»Men paa Saxos Tid levede — om end født 
nogle Aartier før Saxo — den Mand, der naaede 
Højdepunktet for denne Historieskrivning. Snorre 
Sturlasson var ikke som Saxo en ukendt Klærk 
uden Rolle i Samtidens Historie, han var tværtimod 
den mægtigste Personlighed i det islandske Samfund 
og deltog i Bestemmelsen af Øens Skæbne. Han var 
paa sin Maade lærd og belæst, men om han forstod 
Latin, er tvivlsomt. 

»Snorre Sturlasson stod ikke overfor den Opgave 
som Saxo at skulle selv indsamle alt Materiale, thi 
der forelaa allerede før ham en rig Litteratur, men 
meget maatte han dog finde, alt skulde han kritisk 
sigte og gennemtrænge med sin egen historiske For- 
staaelse og psykologiske Opfattelse. Og her viser 
Snorres Overlegenhed over Saxo sig i den skarpe 
Kritik, i den gennemførte Orden og gode Komposition. 
Ikke blot har han en fastbygget Tidsfølge og angiver 
overalt Tidsafstande, han har Slægtregistre — hos 
Saxo hører vi ofte, at en Person er af gammel, ædel 
Herkomst, men næsten aldrig gives et Stamtræ. 

»Snorre inddeler nøjagtigt og henviser i sin Skil- 
dring til, hvad der var eller vil komme, hvilket næsten 
aldrig sker hos Saxo. Medens store Bestanddele af 
Snorres Tekst er fra tidligere Sagaer ordret optagne 
i hans Værk, er hos Saxo alt blevet omsat i hans 
Stil. Og medens Snorre i det hele følger en Stilform, 
som var bleven egen for Sagaerne, har Saxo uagtet 
al sin Læsning og alle Laan fra Latinen sin egen selv- 
erhvervede Stil. 

»Snorre tegner med glimrende psykologisk Sans 
overalt Menneskeskikkelser, som lever og forstaas, han 
følger jævnlig Personen fra Barndommen indtil Døden, 
medens Saxo sædvanlig kun skildrer os med klare og 
fine Træk den fuldt udviklede Personlighed. 

»Saaledes ser Snorre paa Fortiden som den kloge, 
modne Dommer, medens Saxo, der i saa meget læg- 
ger en Ungdommens Naivitet og dens Ensidighed for 
Dagen, er den entusiastiske, fantasirige Fortæller. 

»I Heimskringla er der mere tragisk Højhed, men 
Saxos Værk er til Gengæld uvurderligt ved dets 

Strejtblink henover alle Samfundslivets Forhold og 
ved at være den enestaaende Fundgrube til Kund- 
skab om Danmarks Fortid og om mange Sider af 
Nordens Historie- « 

Snorre blev født paa Gaarden Hvammr i Breioi- 
fjord i Aaret 1178. 

Da han var 3 Aar gammel, kom han paa Gaar- 
den Oddi, som ved Præsten Sæmund den Vise var 
bleven til et Dannelsens Midtpunkt, og hvor nu Jon 
Loptsson, en af Islands største Retslærde og tillige 
den mest afholdte Mand paa hele Øen, boede. 

jon Loptsson hørte til den islandske Fristats og 
tillige til Moderlandet Norges højeste Aristokrati saa- 
vel ved sin Fødsel som ved sine aandelige Evner. 

Hans Slægtninge paa Faderens Side hørte til Lan- 
dets banebrydende Mænd. Hans Moder Thora var 
den norske Konge Magnus Barfods Datter. Saaledes 
mødtes i hans Hjem saavel Norges som Islands ær- 
værdigste Traditioner. 

I denne Kreds opdroges Snorre. Paa Grund af 
hans fremragende Begavelse og den udmærkede Un- 
dervisning, som han her nød, blev han, henimod 20 
Aar gammel, allerede anset for at være Islands lær- 
deste Mand. 

Da hans Fosterfader J6n Loptsson døde, blev 
han hos dennes Søn Sæmund og giftede sig med den 
rige Herdis Bersadatter, og blev, da hendes Fader 
døde (1202), Arving til en uhyre Formue. 

Han forlod nu sit Barndomshjem Oddi, drog først 
til Borg, og derpaa til Reykholt, hvor han indrettede 
sig med fyrstelig Pragt. 

I 1215 traadte han for et Tidsrum af 4 Aar i 
Spidsen for den islandske Fristat som Lovsigemand, 
levede derpaa flere Aar i Sverige og Norge, hvor han 
ved de kongelige Hoffer opnaaede en høj Anseelse, 
blev for anden Gang valgt til Lovsigemand for 8 Aar, 
forstod ved sin kloge Politik foreløbig at krydse Kong 
Hakon den Gamles truende Planer angaaende Islands 
Erobring; var dog desværre mindre heldig i sin indre 
Politik, idet han paa Grund af sin Magt og sine umaade- 
lige Rigdomme skaftede sig mægtige Fjender indenfor 
sin egen Slægt 

Mange var misundelige paa Snorre, Manden, der 
lig en Konge hvert Aar red til Altinget med et præg- 
tigt Følge paa gennemsnitlig 800 Mand. Hans Søn 
Urækja bidrog ikke lidt til Ophidselsen ved sit an- 
massende Væsen. 

Kong Hakon, som forgæves havde ventet paa, at 
Snorre skulde overtale sine Landsmænd til Under- 
kastelse under Norge, benyttede sig nu af den vok- 
sende Misstemning og opfordrede Islænderen Gissur 
Thorvaldson, som opholdt sig ved hans Hof, til enten 
at bringe den mægtige Mand levende til Norge eller 
at berøve ham Livet 

En Sammensværgelse kom i Stand, og Snorre 
Sturluson faldt for Morderhaand, under meget tragiske 
Omstændigheder, den 23. September 1241, 63 Aar 
gammel, paa sit eget Herresæde Reykholt. 

Under sin over 40 Aar lange offentlige Virksom- 
hed havde Snorre imidlertid fundet Tid til, ved Siden 
af sine politiske Sysler, at beskæftige sig med den 
islandske Aandskultur i alle dens forskellige Retninger. 

Han besang som Skjald baade Hakon og Skule 

Jarl og modtog som Digterløn, som det var Skik og 
Brug, Sværd, Skjold, Brynje og Banner, samt stor 
Ære og Berømmelse. 

Den yngre Edda tilskrives ham og bærer hans 
Navn (»Snorraedda«). Den bestaar af tre Hoveddele. 
Den første Del, der bærer Titlen »Gylfaginningc 
(d. e. Gylfes Forblændelse) udvikler i en uforlignelig 
smuk, enkel og naturlig Fremstilling hele den nordiske 
Mythologi. Den er en af de ypperligste Folkebøger, 
som noget Folks Litteratur kan fremvise. 

Den anden Del, »Skåldskaparmal«, er en fuld- 
stændig Poetik, hvor alle digteriske Omskrivninger, 
Synonyma og Hentydninger, der findes i det mytho- 
logiske Sprog, forklares. 

Den tredje Del, »Håttatal*, forklarer for de 
vordende Skjalde 100 forskellige Versarter med pas- 
sende Mønstre. 

Som en lille Prøve vil vi her anføre Begyndelsen 
af Gylfaginning efter R. Nyerups Oversættelse. 

Efter en kort, poetisk-dramatisk Indledning be- 
gynder Snorre sine Forklaringer over den nordiske 
Gudelære. Disse fortsættes helt igennem i Dialog- 
form. Vi møder her enkelte religiøse Forestillinger, 
som har en vis mærkelig Lighed med den kristne 
Religions: een Guddom i tre Personer etc. 

Gylfeginning 
eller 

Hvorlunde Gylfe blev skuffet. 

Første Kapitel. — Gylfes Rejse til Asgaard. 

Gylfe, som regerede i det Land, der nu hedder 
Sverige, var en meget klog og vis Mand. Han un- 

drede sig over, at Asafolket var saa mægtigt, at alt 
skete efter deres Vilje, og han grundede paa, om det 
monne komme af deres egen Kraft, eller om Aarsagen 
maatte søges hos de Guder, som de dyrkede. Han 
foretog sig derfor en Rejse til Asgaard. Vel drog 
han ukendt afsted, og havde paataget sig en gammel 
Mands Skikkelse, men Aserne var klogere, og, vidende 
om hans Færd, gjorde de følgende Kogleri. Da han 
kom ind i Staden, fik han Øje paa et Palads, saa 
højt, at man næppe kunde se over det. Dets Tag 
var belagt med forgyldte Skjolde som Teglstene, saa- 
ledes som Thjodolf hin Hvinverske synger om Valhal : 

Snilde Tækkemænd 
Tækkede Tag, 
Borgens Bjelker 
Blinked af Guld. 

I Indgangen saa Gylfe en Mand, som legede med 
Smaa-Sværd, saa behændigt, at syv af dem paa een- 
gang var i Luften. Denne spurgte ham ad, hvad han 
hed. Gylfe svarede, at hans Navn var Gangler, at 
han var kommen langvejs fra, og bad om Natteher- 
berg. Tillige spurgte han, hvem der ejede Borgen. 
Svaret var, at det var Kongens; og vilde han følge 
Gangler hen til ham, saa kunde han selv spørge ham 
om hans Navn. Derpaa drejede Manden sig om og 
gik foran ind i Paladset. Gangler fulgte efter; og 
straks sloges Døren i paa Hælene efter ham. Der 
var mange Værelser, og en stor Mængde Mennesker, 
hvoraf nogle legte, andre drak. og somme kæmpede. 
Meget af, hvad han saa, forekom ham utroligt, og ud- 

Alle Udgange, 
Før du gaar frem, 
Omskue skal du; 
Thi uvist at vide, 
Hvor Uvenner sidde 
Paa Lur i Baghold. 

Blandt andet saa han der tre Højsæder, det ene 
ovenfor det andet, og en Mand siddende i hvert. Han 
spurgte, hvad disse Høvdinge hed. Den, som havde 
ført ham ind, svarede, at den, som sad i det nederste 
Højsæde, var Konge og hed Hår (d. e. den Høje). 
den næstved Jafnhår (d. e. den Ligehøje) og den 
øverste Thridie {den Tredje). Hår spurgte den an- 
komne, hvad hans Ærende var, og lagde til, at Mad 
og Drikke var til Tjeneste for ham som for alle i 
Valhal. Han svarede, at for det første vilde han gerne 
vide, om her fandtes nogen særdeles klog Mand. Hår 
svarede: ikke kommer du uskadt ud, medmindre du 
er klogere. Staa nu frem du, som spørger; det bør 
sig, at den sidder, som svarer. 



Andtt Kapittt. — Om den mtrste Gud. 
Gangler gjorde da følgende Spørgsmaal: hvo er 
den fornemste blandt alle Guderne? Hår svarede: 
Han hedder i vort Sprog Alfader (o-, alle Tings Op- 
havsmand). I Asgaard hin gamle havde han 12 Navne, 
nemlig: 1) Alfader, 2) Herrain eller Herian, 3) Hnikar 
eller Nikar, 4) Nikkur eller Hnikudr, 5) Fjølnir, 6) Oski, 
7) Omi, 8) Biflidi eller Biblindi, 9) Vidrir, 10) Svidrir, 
11) Svidor, 12) Jalg eller Jalkr. 

Gangler spurgte atter: Hvor er denne Gud? 
Hvad formaar han? og hvad stort har han udrettet? 
Har svarede: Han lever altid, behersker sit Rige, og 
raader over alt baade stort og smaat. Jafnhar erin- 
drede, at han havde skabt Himmelen, Jorden, Luften 
og alt, hvad i dem er. Thridie tilføjede: og, hvad 
der er vigtigst, han dannede Mennesket, og gav det 
en Aand, som skal leve og aldrig forgaa, om end 
Kroppen bliver til Muld eller brændes til Aske. Alle 
dydige skulle leve og være med ham i Gimle eller 
Vingolf, onde Mennesker derimod fare til Hel og siden 
til Niflhejm eller den niende Verden . . . 



Saaledes fortsættes nu Samtalen hele Bogen igen- 
nem. Hele Mythologien gennemgaas, Verdens, Men- 
neskers og Guders Skæbne og meget andet. Tilsidst 
slutter Gylfaginning paa følgende overraskende 
Maade: »Kan du spørge videre (sagde Hår til Gang- 
ler) ved jeg ikke, hvoraf du har det; jeg har ingen 
Mand hørt fortælle videre om Verdens Skæbne. Tag 
nu tiltakke med dette. 

>Derpaa hørte Gangler stor Bragen paa alle 
Kanter. Han saa sig om, og pludselig fandt han sig 
staaende ganske alene, og saa intet andet end den 
jævne Slette. Han begav sig da bort, kom hjem til 
til sit Rige, og fortalte de Begivenheder, han havde 
set og hørt. Disse Fortællinger gik siden fra Mund 
til Mund.« 



Snorres Hovedværk er imidlertid iHeimskringlac 
(Verdens Kreds), en norsk Kongesaga, som strækker 

sig fra de mythiske Tider til nogle Aar før Snorres 
Mord. 

Heimskringla — siger P. A. Baumgartner — 
er et af Middelalderens smukkeste historiske Værker. 
Det hviler paa den omhyggeligste Granskning af alle 
Overleveringer, paa den skarpeste Kritik og det nøj- 
agtigste Kendskab til de vedkommende Lande, Norge, 
Island, Sverige og Danmark. Det er skrevet med en 
erfaren Statsmands skarpe og praktiske Blik og med 
en ægte Digters hele Livlighed og Anskuelighed, 

Det er et af de herligste Monumenter, som det 
islandske Aandsliv har efterladt os, og et Vidnesbyrd 
om, at det saa fjerne Øland langt havde overfløjet 
Moderlandet i aandelig Spændstighed og Modenhed. 



Det vil her være paa sin Plads at anføre som 
Prøve et eller andet Brudstykke af Heimskringla, for 
at man kan gøre sig en Forestilling om Snorres ufor- 
lignelig livlige FremstilUngsmaade. 

Jeg vælger da det 38te Kapitel i Kong Olaf den 
helliges Saga. Det handler om en lille Familiebegiven- 
hed under et Besøg, som Kong Olaf aflagde hos sin 
Moder Asta. — Asta var. efter sin første Mands Død, 
bleven gift med en rig Høvding af kongelig Byrd, 
ved Navn Sigurd Syr. Sigurd var en stor Landbrugs- 
mand. Asta og Sigurd havde tre smaa Sønner : Gut- 
torm, Halfdan og Harald. Disse tre Drenge var alt- 
saa Kong Olafs Halvbrødre, og den lille Harald, den 
yngste af de tre, blev senere, under Navnet Harald 
Haardraade, Norges Konge. 

Snorre beretter om denne lille Familiebegivenhed 
paa følgende Maade: 

». . . Kong Olaf vendte sig nu til Ringerige, og 
Asta, hans Moder, gjorde et stort Gæstebud til hans 
Ære. Dengang bar Olaf alene Kongenavnet i Norge, 

»Det fortælles, at Kong Olafs Moder Asta, midt 
under Festen, fremførte sine Børn og viste ham dem. 
Kongen satte sin Broder Guttorm paa det ene Knæ 
og sin Broder Halfdan paa det andet, Kongen saa 
stift paa Drengene, satte et bistert Ansigt op og lod, 
som om han var vred paa dem, hvorover de blev 
grædefærdige. Da bar Asta sin yngste Søn, som hed 
Harald og var tre Aar gammel, til ham. Kongen saa 
ogsaa bistert paa ham; men Drengen saa Kongen 
lige i Øjnene. Da tog Kongen Drengen i Haaret og 
ruskede ham; men han greb fat i Olafs Mundskæg og 
rykkede i det, det bedste han kunde. Da sagde Kon- 
gen: ,Hævngerrig vorder du i din Tid, Frænde!' 

»Dagen efter gik Kongen med sin Moder omkring 
paa Gaarden og kom til et Kær. Der var just Dren- 
gene Guttorm og Halfdan, Astas Sønner, og legede. 
De havde bygget store Gaarde og Kornlader, hvori 
der var mange Nød og Faar; det var deres Leg. Ikke 
langt derfra, ved en lille Dam, sad Harald og havde 
mange Træspaaner, som flød paa Vandet. Kongen 
spurgte ham, hvad det skulde betyde. ,Det er mine 
Krigsskibe,' svarede han. Kongen lo derad og 
sagde: ,Det kan være, Frænde, at den Tid kom- 
mer, da du raader for Skibe.' Derpaa kaldte 
Kongen Halfdan og Guttorm til sig og spurgte først 
Guttorm: ,Hvad vil du helst have mest af, Frænde?' 
Agre', svarer han. ,Hvor store Agre vil du da have ? ' 

,Det vilde jeg,' svarede Drengen, ,at dette Næs, som 
gaar ud i Vandet, var tilsaaet overalt hver Sommer.' 
Men paa dette Næs stod ti Gaarde. Kongen siger: 
,Der kunde vokse meget Korn.' Da spurgte Kongen 
Halfdan, hvad han vilde have mest af. ,Kør\ svarer han. 
.Hvormange Kør vil du da have?' — .Naar de gaa til 
Søen, for at blive vandede, skulle de staa her om 
Vandet saa tæt, som de kunde.' — , Store Hushold- 
ninger ville I to have,' svarer Kongen, ,og deri ligne 
I eders Fader.' Derpaa spørger Kongen Harald: 
,Hvad vil du have mest af?' .Krigskarle,' sagde han. 
,Hvormange vilde du da vel have af dem?' ,Saa 
mange,' sagde han, ,at de i eet Maaltid kunde opæde 
min Broder Halfdans Kør,' Kongen lo og sagde til 
Asta: ,Her opdrager du en Konge, Moder!' — Mere 
af deres Samtale ved den Lejlighed omtales ikke.« 



Vi er nu endelig komne til det Spørgsmaal: Hvem 
er Forfatterne til de næsten utallige Sagaer, som, for- 
uden Heimskringla, blev skrevne paa Island i den saa- 
kaldte Sagaperiode, og hvoraf mange anses for næsten 
uovertræffelige Mesterværker? 

Det er ejendommeligt, at medens man bestemt 
véd, at Snorre er Forfatter til Heimskringla, er, som 
vi før har bemærket, omtrent alle de øvrige Sagaers 
Forfattere fuldstændig ukendte. 

Man har længe ment, at disse mange Sagaer 
maatte hidrøre fra Lægfolk. Men dette var et højst 
mærkeligt Faktum, thi i alle andre Lande var det jo 
Gejstligheden og ganske særlig Klosterfolk, der i de 

Tider var de eneste Bærere af aandelig Kultur. Saa- 
ledes blev da Island en højst paafaldende Undtagelse 
fra den almindelige Regel. 

Medens den græske og romerske Litteratur blev 
reddet fra Undergang, bevaret og udbredt af lærde 
Munke i Middelalderens talrige Klostre, skulde de is- 
landske Benediktiner- og Augustinermunke, som ejede 
flere blomstrende Klostre paa Øen, have holdt sig 
borte fra den store aandelige Bevægelse, der saa mæg- 
tigt havde grebet hele det islandske Folk! Og denne 
herlige Sagalitteratur var da udelukkende et Produkt 
if en* rent verdslig Kultur. 

Her var det næsten kun Lægfolk, som vandt en 
udødelig Berømmelse ved at frembringe en Litteratur, 
der overgik alt, hvad disse Klostre var istand til 
at yde. 

Dette sagde man, og man forbavsedes højlig over 
denne mærkelige Undtagelse. Det var en næsten 
uløselig Gaade', thi det var jo ellers bekendt, at mange 
islandske Præster og Munke havde udmærket sig som 
højtbegavede Skjalde. 

Dog denne Gaade kan nu vel siges at være løst, 
takket være de senere Aars utrættelige Forskning. 

Forholdet er nemlig det modsatte af, hvad man 
saa længe havde troet: det kan nu vel antages som 
sikkert, at det hovedsagelig er fra de islandske 
Klostre og ikke fra Lægfolk, at de fleste Sagaer er 
udgaaede. 

Til denne Slutning kommer ogsaaden udmærkede 
protestantiske Lærde, Prof. Finnur Jonsson, der med 
sin vanlige Grundighed og Upartiskhed ogsaa har 
undersøgt dette Spørgsmaal. 

Han skriver blandt andet: »Ganske vist var den 
islandske Historieskrivning begyndt, førend noget Klo- 
ster eksisterede paa Island. Men i Løbet af det 12te 
Aarhundrede stiftedes 5 Klostre, 2 paa Nord- og 2 
paa Vestlandet, det 5te paa Sydlandet. Hertil kom- 
mer et paa Nordlandet stiftet lidt efter Aar 1200. 

• Nu er det saa, at Beliggenheden af disse 
Klostre svarer paa det nøjeste til Sagagrup- 
perne.c 

Man plejer nemlig at inddele nogle af de berøm- 
teste nationale Sagaer i Grupper, der svarer til de Egne, 
hvor de er skrevne, eller hvorom de handler. Der 
opstaar saaledes, blandt mange andre, følgende Saga- 
grupper: 

1. Borgarfj ord-Myre gruppen: 
Egils saga Skallagrimssonar. Bjarnar saga hitdælakappa, 
Gunnlaugs saga Ormstungu. HarBarsagaGrimkelssonar. 

2. Bredefjord- og Isefjordgruppen: 
Eyrbyggjasaga. Gisla saga Surssonar. 

Laxdælasaga. F ostbræ Srasaga, 

3. Den nordlandske Gruppe: 
Bandamannasaga. Vatsdælasaga. 

Hallfreoarsaga. Hei&arvfgasaga, 

4. Øfjordsgruppen. 
Viga-GIumssaga, Ljosvetningasaga, 

Valla-Ljotssaga. Reykdælasaga. 

5. De Østfjordske Sagaer. 
Porsteins saga hvfta Hrafnkels saga freysgooa. 

Våpnfiroingasaga. Hjarovflringasaga. 

Droplaugarsonasaga. 

Men nu beder Prof. F. Jonsson os om at lægge 
Mærke til det betydningsfulde Faktum, at disse fem 
Sagagrupper netop er fremkomne paa de Steder, hvor 
de fem Klostre laa, — og efterat det sjette Kloster 
var blevet grundlagt, lidt efter Aar 1200, begyndte 
aye Sagaer at udkomme netop i den Landsdel. 

Men det er en sikker Kendsgerning, at de aller- 
fleste Sagaer er skrevne i de Egne, hvor deres Ind- 
hold foregaar. Forfattergrupperne falder altsaa sam- 
men med Sagagrupperne. 

Desforuden er det bekendt, at de allerførste store 
Sagaforfattere var Præster, f. Eks. Are hin Frode, 
Forfatter til det store Mesterværk >Islendingab6kc, 
og Sæmund hin Frode. 

Prof. F. J6nssons Slutning, efter en lang og om- 
hyggelig begrundet Undersøgelse, er altsaa følgende: 

»Jeg tror, at vi er berettigede til at drage den 
Slutning, at den islandske Sagaskrivning, der oprinde- 
lig var begyndt af og udgaaet fra Præster og sær- 
lig knyttet til saadanne Lærdomssæder som Sæmund 
Frodes Bolig, Oddi paa Rangarvellir og Are Frodes 
Ungdomshjem, Haukadalen, er fortrinsvis knyttet 
tilde islandske Klostre, og at de enkelte Sagaer 
enten er blevne til der, eller er opstaaede under stærk 
og afgørende Paavirkning fra Klostrenes lærde og 
litterært interesserede Beboere. 

»Paa denne Maade forklares alt paa det bedste; 
Kongesagaerne ved vi — bortset fra Eirikr og Snorre 
— skyldes gejstlige Forfattere ; Bispesagaerne ligeledes, 
og en stor Del af Slægtsagaerne vidner om deres 
gejstlige Ophav. 

»Fremdeles er der ingen Tvivl om, at de fleste 

Bearbejdere og Afskrivere i det 13de og 14de Aar- 
hundrede fortrinsvis var Præster. 

»Naturligvis kunde ogsaa særlig begavede Læg- 
mænd, udstyrede med historiske Kundskaber, give sig 
af med historisk Forfatterskab, f. Eks. Mænd som 
Snorre — hvis han da var en fuldblods Lægmand*} 
— og Sturla. Men vi fejler næppe ved at antage, at 
disse og mulig et Par til danner en Undtagelse fra 
Hovedreglen, der var den, at Sagaerne i et over- 
vejende Antal er forfattede af islandske Præ- 
ster og gejstlige. 

»Dette Forfatterskab, med den Sans for Oldtidens 
Liv og den Upartiskhed, hvormed Hedenskabets Per- 
soner omtales, gør den islandske Gejstlighed al mulig 
Ære. Ingen Steder findes et bittert Udfald i de ældre 
Sagaer; det 10de Aarhundredes Begivenheder be- 
handles ligesaa lidenskabsløst som det Iltes. Det er 
ene og alene den historiske Fortælling og den histo- 
riske Sandhed, der efterstræbes. Det er et viden- 
skabeligt Maal, der søges ved Hjælp af en viden- 
skabelig Methode.« 

Altsaa danner Island i dets Litteraturs Guldalder 
ingen Undtagelse fra den almindelige Regel. Ogsaa 
her var det Gejstligheden og særlig de katholske 
Klostermænd, der gik i Spidsen for Kulturen og den 
højere Dannelse. 

Om den islandske Gejstlighed - i den katholske Tid 
siger Prof. F. J. endnu, blandt meget andet, følgende: 

De islandske Præster var de verdslige Høvdingers 

>) Mao tvivler nemlig, om Snorre Sturluson bar nydt gejstlig 
Uddannelse elier ikke. 

egne Sønner og nære Slægtninge, der handlede efter 
Samraad med disse og under gensidig Forstaaelse . . . 
Gejstligheden følte sig eet med det Folk, som den 
tilharte. Ejendommeligt for denne ringe Forskel paa 
de to Stænder er, at der i det 12te Aarhundrede 
fandtes mange »boglærde« gejstlig uddannede Høv- 
dinge, der dog ingensinde beklædte et kirkeligt Em- 
bede. 

Foruden den gejstlige Sagaskrivning foregik der 
i Klostrene en udstrakt gejstlig Undervisning samt 
en rig Oversættelsesvirksomhed, der bestod i at over- 
sætte paa Landets Maal latinske Homelier, Legender 
og Apostelhistorier, hvoraf der er levnet et ganske 
betydeligt Antal. Der kendes ogsaa en grammatisk- 
retorisk Virksomhed . . . 

Alt dette viser den islandske Gejstligheds, særlig 
Munkenes, udstrakte videnskabelige Interesser og flit- 
tige Virksomhed, og lader os skimte, hvor stor en 
Del den har i Islands gamle, nationale Litteratur. 

Tiltrods for at det var Munke, der deltog heri, 
var og blev Litteraturen national. Dette har sin 
Grund i den ovenfor nævnte ringe Forskel paa gejst- 
lig og verdslig Stand i det Ilte og 12te Aarhundrede, 
tilligemed den inderlige Sammenhæng, der bestod 
mellem begge. Denne Sammenhæng var saa stærk, 
at et Par Forsøg paa at skrive paa Latin omkring 
1200 forblev isolerede og ikke fristede til Efterlignelse. 
Nogen middelalderlig latinsk Forfattervirksomhed kunde 
ikke komme istand. Man følte, at man skrev for et 
forstaaende Folk, et Folk, der paa Grund af sine 
stærke Traditioner og hjemlige mundtlige Sagafortæl- 

linger krævede at kunne læse disse, naar de blev bog- 
førte . . . 

Kundskaberne i Latin har dog i Almindelighed 
været ret gode, saa at man ikke alene forstod at tyde 
de originale Skrifter, men ogsaa at skrive Latin ; Over- 
sættelserne er i Reglen korrekte og smagfulde. 

Saaledes stod Oplysningen og Dannelsen paa 
Island paa et forholdsvis højt Standpunkt, og, naar 
henses til den nationale litterære Virksomhed, paa et 
højere, end hos noget andet Folk i Europa.« 



Hidtil har vi kun omtalt nedskrevne Sagaer. 
Førend man imidlertid begyndte at nedskrive Sagaerne, 
havde det i lange Tider været Skik baade i Norge 
og paa Island at fortælle dem. 

Ja, dette var den mest yndede Forlystelse hos 
høje og lave, Og det kan vist med Rette kaldes en 
Forlystelse, der baade var forstandig og ædel. Ved 
Kongernes Hoffer og ved de store Folkeforsamlinger 
stod de Mænd højt i Ære, som havde den Gave at 
fortælle smukt, livligt og gribende om vigtige Begiven- 
heder, om store Mænds Levnetsløb og om modige 
Krigeres Bedrifter. 

Dette Fortællertalent udviklede sig efterhaanden 
til en høj Kunst, og de Mænd, der besad det, og 
havde udviklet det ved Studium og fortsat Øvelse, 
var sikre paa at vinde Hæder og Berømmelse, hvor 
de saa end kom hen. 

Man kunde maaske sammenligne saadanne Saga- 
mænd med Nutidens større Talere eller Foredrags- 

holdere. Man tænke f. Eks. paa den norske Skjald 
Bjørostjeme Bjørnsons Foredragstourné i Danmark for 
nogle faa Aar siden, eller paa vor egen Sagamand, 
Herman Bang. 

Paa Island udviklede denne Kunst sig i høj Grad. 
Ved Fester og Bryllupper, ja i de sædvanlige hjemlige 
Kredse omkring paa Gaardene, var Sagafortællinger 
den mest søgte Underholdning. 

Det blev ikke herved. De dygtige islandske 
Sagamænd blev meget stærkt efterspurgte ogsaa i 
Udlandet Det er jo f. Eks. blandt andet bekendt, 
at Biskop Absalon, Danmarks største Mand, gerne 
lyttede til en islandsk Sagamand, der længe opholdt 
sig hos ham, og at det var ham, som saa sørgede 
for, at Sagakunsten senere ogsaa blev omplantet paa 
dansk Grund.*) 

I »Morkinskinna«, en gammel islandsk Sagabog, 
berettes følgende klassiske og særdeles karakteristiske 
Træk om en Islænder hos Kong Harald Haardraade**). 
Det kan tjene som et typisk Eksempel. Jeg anfører 
det her i sin Helhed, saaledes som Morkinskinna for- 
tæller det. Oversættelsen er fra Prof. F. J.: 

>Engang kom der en ung Islænder til Kongen 
(Harald Haardraade) og bad om at maatte opholde 



•) Det var nemlig Absalon, som formaaede sin Ven og Skriver 
sno Grammstikua til at samle og udgive i Sagaforra gamle Over- 
leveringer, islandske og andre, angaaende Danmark. Rigtignok skrev 
Saxo ikke paa Sagasproget, det nationale nordiske, men han valgte, 
europæisk som han var bleven, Europas lærde Sprog, Latinen, hvori 
ban jo ogsaa var en fuldendt Mester. 

*•) Jfr. S. 45. Harald Haardraade var jo den treaarige Dreng, 
som saa tappert ruskede i sin Halvbroder, Kong Olafs Skæg, 

sig hos ham. Kongen spurgte, om han forstod sig 
paa noget, men han sagde, at han kunde Sagaer. 
Da sagde Kongen, at han vilde tage imod ham. Til 
Gengæld skulde han forpligte sig til at underholde 
enhver, som forlangte det. Det gjorde han nu og blev 
yndet af Hirdmændene. De gav ham Klæder, og 
Kongen gav ham Vaaben i Haand. Saaledes gik det 
til henimod Jul. Da blev Islænderen tavs og inde- 
sluttet. Kongen spurgte ham om Grunden hertil. Han 
sagde, at det blot var Lunefuldhed. ,Det er ikke 
sandt,' sagde Kongen; jeg vil gætte paa Aarsagen. 
Du er vistnok færdig med dine Historier. Du har 
hele Vinteren igennem underholdt enhver, der har for- 
langt det, og nu er du ked over at være færdig, lige 
som Julen staar for Døren.' ,Det er rigtig gættet,' 
lød Svaret; jeg har kun een Historie tilbage, og den 
tør jeg ikke fortælle; thi det er din Udfærdssaga'*). 
Ja, det er netop den Historie, jeg helst gad høre, og 
fra nu af skal du være fri for at skulle underholde 
alle og enhver: men selve Juledag skal du begynde 
paa denne Saga og fortælle deraf et lille Stykke, men 
jeg skal sørge for, at den bliver dig lige saa drøj, 
som Julen er lang. Du skal hverken mærke paa mig, 
om jeg synes godt eller ilde derom.' Nu begyndte 
Islænderen første Juledag og fortalte en Stund, indtil 
Kongen befalede, at han skulde holde op. Folk be- 
gyndte at drikke og tale om, at det havde været 
dristigt gjort af Islænderen at fortælle Kongen hans 
egen Historie, og hvad mon denne vilde sige til det. 
Saaledes gik det hele Julen igennem; da Julen var 

*) Om et Krigstog, som Harald havde gjort i Syden. 

tilende, var ogsaa Historien ude. Aftenen efter at Sa- 
gaen var sluttet, spurgte Kongen Islænderen: ,Er du 
ikke nysgerrig efter at vide, hvad jeg synes om din 
Historie? Jeg er meget bekymret i saa Henseende, 
Herre Konge.' Jeg skal da sige dig, at jeg synes 
særdeles godt derom, og din Fortælling svarer til Ind- 
holdets Beskaffenhed, men af hvem har du lært Histo- 
rien?' Han svarede: ,Det var min Sædvane hjemme 
(paa Island) hvert Aar at ride til Tings (til Altinget), 
og her lærte jeg hvert Aar noget af Sagaen af Hall- 
dor Snorrason,' hvortil Kongen bemærkede, at det 
saa intet Under var, at han kunde den saa rigtig.«*) 



Vi har ovenfor gjort opmærksom paa, at Islæn- 
derne ved Enden af det 13de Aarhundrede, foruden 
deres egen overmaade rige nationale Litteratur, tillige 
havde tilegnet sig ved Oversættelser og selvstændige 
Bearbejdelser næsten alle de poetiske Skatte, der 
fandtes hos de germanske og romanske Folk, med 
hvilke de stod i stadig og levende videnskabelig For- 
bindelse. 

Vi maa her tilføje, at der ved Siden heraf endnu 
fremkom en helt ny og meget righoldig Litteratur, 
som atter dannede et Hele for sig, nemlig den re- 
ligiøse. 

Under Kristendommens Indflydelse mylrede en 
hel Skov af hidtil ukendte Planter frem. Det bedste, 



*) Halldor havde nemlig deltaget i Haralds Ledingsfærd i Syden 
var en af hans haardføreste Mænd. 



:y GoOglc 



56 

man kunde finde i de katholske Lande, blev oversat, 
og mange nye, selvstændige Sagaer opstod, denne 
Gang ikke mere om dristige, trodsige Vikinger og 
Krigsbegivenheder, men om hellige Mænd og Kvinder, 
hvis aandelige Kampe og Bedrifter man ogsaa her 
forstod at skatte og begejstres for. Det er meget 
interessant at se, hvorledes de fleste af Middelalderens 
berømteste religiøse Værker straks fandt Vej til Island 
og der ligesom skiftede Klædebon; de forvandledes 
nemlig til ægte Sagaer. 

Vi vil her til Slutning blot anføre Titlerne paa 
nogle af disse sidste højst ejendommelige religiøse 
Værker. Man vil derved kunne gøre sig en Forestil- 
ling om denne Litteraturs store Rigdom og Udstræk- 
ning. 

Prof. F. Jonsson grupperer disse Sagaer paa føl- 
gende Maade: 

Biskupasogur: Sagaer om de islandske Biskop- 
per og Kristendommens Fremskridt paa Island i de 
første Tider. Det er en Samling af forskellige Sagaer. 
Et af disse Sagaværker bærer Navnet 

Hungurvaka (Hungervækkeren). Forfatteren har 
givet det dette Navn, fordi det skulde »vække Hun- 
ger« d. v. s. Lyst til at vide mere om de behandlede 
Bisper. Det maa, siger Sagamanden, være den første 
»Pligt at vide, hvorledes Kristendommen har vokset 
sig stærk i Landet, hvilke Bispesæder, der er opret- 
tede, og hvilke betydelige Mænd Bisperne har været.* 

Navnene paa de andre til Biskupa-Sogur hen- 
hørende Sagaer er følgende: 

Palssaga: om Biskop Påll Jonsson 1195—1211. 

Poriaks saga biskups ens helga: om den 
hellige Biskop Thorlak 1178—93. 

Prests saga Gu 6m und ar Arasonar: om den 
senere Holar Biskop Gudmund Arasé«. 

Porvald påttr vfdforla: Fortællingen om 
Thorvald Vidførle og Sakserbispen Frederik, der vir- 
kede som Missionær paa Island. 

Kristnisaga: Oversigt over Kristendommens 
Historie paa Island fra 980 til 1120. 

Herefter følger et stort Antal Sagaer om hellige 
Mænd og Kvinder, baade selvstændige Arbejder og 
Oversættelser af Acta Martyrum og andre Kilder. 

Lffs saga Joans Baptista: Forfatteren ytrer, 
at han har paataget sig at samle fra forskellige Skrif- 
ter, Gregors Homelier, Augustinus, Ambrosius, Hiero- 
nymus og andre, alt, hvad han har kunnet finde om 
Johannes den Døber. — Laterankonciliet 1215 omtales 
som en nylig forefalden Begivenhed. 

Mårfusaga: om Jomfru Maria, efter Evangelierne 
(Lukas og Mathæus), og >Evangelium de nativitate 
Mariæ.* 

Pétrs saga Postola: Apostlen Paulus omtales 
ogsaa udførligt her. 

Palssaga: om Apostlen Paulus, mest efter Apost- 
lenes Gerninger. 

Tveggja Postolasaga, Pétr okPals: Tildels 
en Sammensmeltning af de to sidste. 

Andréåssaga: om Apostlen Andreas. 

Jénssaga Postola. 

Jåkobssaga. 

Tveggja postola saga, Jons ok Jakobs: 
Tildels Gentagelse af de to sidste. 

Tomassaga. 

Filippus ok Jakobssaga. 

Barth616meussaga. 

Matthiassaga. 

Sfmonar saga ok Jude. 

Mattheussaga. 

Heilagra manna sogur: Sagaer om hellige 
Mænd og Kvinder. Et helt Bibliotek. Som Kilder 
er benyttede d. h. Gregors Diologer, Beda, d. h. Cle- 
mens Romanus (>Recognitiones«) og meget andet. Her 
rinder vi blandt andre følgende Sagaer: Agatusaga, 
Agnesarsaga, Alexissaga, Ambrosiussaga, Antonius s. 
Agustinus s., Barbåm s.. Benedikts s., Biasfus s., Cé 
cfliu s., DWnysius s., Dératéu s., Erasmus s., Grégériiis s. 
Katertnes., Laurentius s., Lucie s., Malkuss.,Margrétars. : 
Måriu s. egypzku, Marthe s. ok Magdalene, Martinus s. 
Mauritius s., Mauruss., Nicolas s. erkibyskups, Pals s., 
eremfta, Placfdus s., Quadraginta militum passio, Re- 
miguis s., Sebastfaniis s., Septem dormientes, Silve- 
sters s., Stéphaniis s., The6d6rus s. erkibyskups, Vincen- 
cfus s., Vftiis s., Clemens s-, Båsilius s., samt endelig 
Samlingsværket Vitae patrum. — Hertil kommer end- 
videre en Del Sagaer, som endnu den Dag idag ikke 
er udgivne, f. Eks. om den h. Anna, Egidius. Kristo- 
forus, Krysostomus (Jon Guldmund), Lazarus, Roehus 
og Servasfus. 

Foruden alt dette omplantes paa islandsk Grund 
en Mængde theologiske- Skrifter, blandt andre det 
berømte Værk af Honorius Augustodunensis : »Eluci- 

darius summam totius christianæ theologiæ complet - 
tenst. 

Endvidere Værker af Hugo de sto Victore, af 
Prosper af Aquitanien, Pave Gregor den stores Dia- 
logorum libri IV de vita et miraculis patrum Italicorum 
et de ætermtate animarum<, Alcuins Værk >De virtu- 
tibus et vitiis« en Del af den h. Bernhard af Clairvaux 
Skrifter, f. Eks. »Meditationes piissimæ«, af den h. 
Isidor »De conflictu virJorum et virtutum«, Homelier 
og Legender i stort Antal, baade Oversættelser og 
selvstændige Arbejder. 

Det taler for det islandske Folks aandelige Be- 
vægelighed og Dygtighed, at alle disse Værker be- 
gyndte at udkomme umiddelbart efter Kristendom- 
mens Indførelse og saa stadig forøgedes, som Tiden 
gik. Denne Litteratur udfoldede sig samtidig med 
den verdslige, uden at den ene generede den anden- 

En hel Del af disse Skatte ligger endnu paa Bi- 
bliothekerne som Haandskrifter. 



Skulde en og anden Læser maaske finde, at jeg 
i det foregaaende engang imellem har brugt vel stærke 
Ord for at lovprise den oldislandske Litteraturs For- 
træffelighed, saa vil jeg til min Undskyldning minde 
om, at de fleste, der skriver om dette Emne, plejer 
at bruge endnu langt stærkere Udtryk. Man læse blot 
Oehlenschlagers, Grundtvigs, Worsaaes og andres Lov- 
prisninger af disse gamle ærværdige Skatte. Der kal- 
des baade denne Litteratur og den islandske Fristat 
overhovedet med sine Love og Indretninger: »ene- 
staaendet, smageløs«, »uforlignelig«, >udødeligc, >Mid- 

delalderens store Vidunder«, m. m. — Ja, der gives 
Forfattere, som ikke tager i Betænkning at erklære 
denne Litteratur for den smukkeste af al Litteratur 
paa Jorden. Dersom jeg nu maaske engang imellem 
er kommen til at bruge altfor stærke Ord, saa kan 
jeg da altid trøste mig med, at jeg dog i mine Ud- 
tryk for det meste ikke er gaaet slet saa vidt. 



Efterskrift, 

Da jeg i 1905 havde skrevet en Del om den old- 
islandske Litteratur i Tidsskriftet >Varden«, hen- 
vendte enkelte danske Bekendte sig til mig og spurgte, 
om det nu ogsaa var sandt, at denne gamle islandske 
Litteratur var saa fortræffelig, som jeg havde paastaaet 
De havde ondt ved at tro det. 

At f. Eks. Sagaerne, som paastaaet, virkelig skulde 
være »uopnaaede Mønstre«. — Og saa, at der 
rundt om i den civiliserede Verden gaves Hundreder 
af Lærde, Forfattere, Universitetsprofessorer etc, som 
stadig mere og mere beskæftigede sig med den is- 
landske Litteratur. Det havde de aldrig hørt noget 
om. — Om det nu ogsaa var sandt. 

Jeg maa først bemærke, at de, som gjorde mig 
disse Spørgsmaal, alle var Folk, som selv indrømmede, 
at de aldeles intet kendte til Sagen, at de aldrig havde 
beskæftiget sig med de Ting. — Det er altsaa ikke 
forunderligt, at saadanne Folk studser og har lidt ondt 
ved at tro Ting, som de hører eller læser om for 
første Gang i deres Liv, 

Island er jo heller ikke meget bekendt blandt 
Dcke-Litterater, og de, som intet ved om denne fjærne 
0, end at der findes et Bjærg deroppe, som hedder 
Hekla, og en varm Kilde ved Navn Geysir, ser jo 
geme ned paa dens Indbyggere som paa et Folk af 
Vilde, der er klædte i Skind, som gaar paa Jagt og 
Fiskeri, og som lugter — ikke af Litteratur, Poesi og 
Aandsdanaelse — men af megen Tran og raadden 
Fisk. For dem er Islænderne intet andet end en 
Slags Eskimoer. Og det er jo ogsaa ganske for- 
staaeligt. 

Hører man saa pludselig, at der hos disse ynke- 
lige, stakkels Barbarer findes en i sin Art enestaaende, 
glimrende Litteratur, saa maa jo sligt forekomme som 
et Paradoks. 

Og dog, jeg kan vistnok med fuld Føje staa ved 
mine Paastande. Alle Kendere paastaar jo, som 
allerede før bemærket, det selvsamme og ofte i langt 
stærkere Udtryk. 

Man tillade mig her at anføre en ganske ny Ud- 
talelse af en af Danmarks største Digtere, ja af en 
Mand, som vistnok af alle anses for at være Danmarks 
absolut største nulevende Lyriker. Holger Drachmann, 
som dengang opholdt sig i Wien, skrev, den 27de 
November 1904, i »Neue Freie Presse« en begej- 
stret Artikel til Ære for L C. Poestion, denne ud- 
mærkede Videnskabsmand, der synes at have gjort 
det til sit Livsværk ved fortrinlige Oversættelser at 
gøre saavel den gamle som den ny islandske Littera- 
tur bekendt i de tysktalende Lande. — Drachmann 
siger her blandt andet: »Ich will die Behauptung 
wagen, dass Islands Literatur sowohl in der Grund- 

sprache wie in Poestions uniibertrefflichen Ueber- 
setzungea die Botin einer neuen Aera, die Emeuerin 
der krankelnden Literatur Europas sein wird«. . . . 
»Wir Skandinavter: Ibsen, Bjørnson, Drachmann, 
Strindberg, Arne Garborg, Heidenstam, Knut Hamsun 
— wir alle haben die Edda und die Sagas wie mit 
der Muttermilch eingesogen ; wir haben — urn eine 
islandische Metaphor zu gebrauchen — ,von der hohen 
Bergfrau Briisten getrunken' — und dieser Rausch 
dauert so lange wie das Leben selbst*. 

Det er denneRus, hvorom Drachmann taler, som 
jeg ovenfor kaldte for et Slags Trylleri, denne mærke- 
lige Begejstring, som plejer at gribe dem, der lidt 
mere indgaaende har gjort sig bekendt med den is- 
landske Litteratur. I tyske Bøger har man allerede 
et s taa en de Udtryk derfor; det kaldes »Der Islands 
zauber*. Jeg har endnu i de sidste Dage læst føl- 
gende i et tysk Blad: . • . »Dieser fast schon sprich- 
wdrtlich gewordene »Islandszauber« bestrickt alle 
die, welche »Frau Brunhilds Land« genauer kennen 
gelernt oder sich eingehender mit dessen geistiger 
Kultur beschaftigt haben«. 

Som et yderligere Tegn paa den Interesse, som 
den islandske Litteratur stadig mere og mere glæder 
sig ved, kan jeg her anføre, at jeg, dengang mine 
førnævnte smaa Artikler i »Varden* begyndte at ud- 
komme, modtog et ikke ringe Antal Breve fra gen- 
nemgaaende højt dannede Mænd, mest Universitets- 
professorer og Forfattere, hvori jeg i de forskelligste 
Udtryk fik Tak for, at ogsaa jeg havde søgt at gøre 
denne herlige Litteratur lidt mere bekendt, og hvor 

jeg opfordredes til at blive ved med at skrive om 
dette Emne. 

Alle disse Breve har glædet mig overordentlig 
meget, dog ganske særlig to af dem: det ene fra »En 
Rekrut fra 64«s højt ansete og elskværdige Forfatter, 
Oberst P. Fr. Rist; det andet fra den før omtalte ud- 
mærkede østerrigske Videnskabsmand »Regierungsrat« 
I. C. Poestion i Wien, den største ikke-islandske Ken- 
der af Islands gamle og ny Litteratur. 

Af de talrige Breves Indhold vil jeg kun frem- 
hæve følgende: 

En tysk Universitetsprofessor i Gottingen beder 
mig i et meget elskværdigt Brev sende ham alt, hvad 
der i Fremtiden muligvis vil udkomme om dette Emne 
i 'Varden«, for at han kan omtale det i tyske Tids- 
skrifter. 

En bekendt Videnskabsmand i København skriver : 
'Idet jeg takker Dem for Deres Artikler, tilføjer jeg, 
at jeg saa meget mindre kan have noget at indvende 
mod Deres Begejstring for Deres Fødelands Littera- 
tur, som jeg (ligesom De i »Vardent S. 67) betragter 
den islandske Prosalitteratur som den uden Sammen- 
ligning ypperste Række Prosafrembringelser fra Euro- 
pas Middelalder.« 

Jeg slutter med at anføre følgende Sætning, hvor- 
med en anden højt anset dansk Videnskabsmand slut- 
ter sit yderst elskværdige Brev: »Paa Grund af dets 
høje Kultur anser jeg Island for den skønneste juvel 
i Danmarks Krone«. 

Som Prøve paa en islandsk Saga lader jeg her 
følge i sin Helhed Sagaen af Gunnlaug Orms- 
tunge. Jeg har valgt den hovedsagelig paa Grund 
af dens Korthed, men ogsaa fordi den iøvrigt er et 
fuldendt Kunstværk. — P. A. Baumgartner siger om 
den, at man i hele den moderne Litteratur vilde have 
ondt ved at finde en Roman saa spændende og saa 
fint kunstnerisk skreven som netop den. — Oversæt- 
telsen er af N. M. Petersen: Islændernes Færd hjemme 
og ude. — Tredje Udgave ved Verner Dahlerup og 
Finnur Jonsson. 



:y GoOglc 



Fortælling om Gunlaug Ormstunge 
og Skjald- Ravn. 



tgils 



1. Thorsten og Jofrid. 



og Asgerds Søn Thorsten Egilsen boede 
paa Gaarden Borg i Borgetjord efter sin Fader. Han 
var en stor Høvding, en rig Mand, klog og sagtmodig; 
lignede hverken i Vækst eller Styrke sin berømte 
Fader*), men dog var han en særdeles kraftig Mand 
og afholdt af Folk; han var en tækkelig Mand med 
hvidt Haar og smukke Øjne. Hans Kone hed Jofrid, 
en Datter af Gunnar Htifsen. Da Jofrid blev gift med 
Thorsten, var hun kun atten Aar gammel, og da havde 
hun allerede været gift før, nemlig med Tunge-Ods 
San Thorod, og hun var da Enke; hendes Datter af 
første Ægteskab hed Hungerd og blev opfødt paa 
Borg hos Thorsten. Jofrid var en mandig Kvinde; 
hun og Thorsten havde adskillige Børn. 

2. Thoraten EgUscns Drøm. 
En Sommer lagde der et Skib ind i Mundingen 
af Guvaa. Føreren hed Baard, og var en Nordmand ; 
han var rig og temmelig til Aars, og en kløgtig Mand. 



*) Thorstens Fader var Egil Skallegrimseii. 

Thorsten red ned til Skibet; han plejede som Høv- 
ding at afgøre, hvorledes Købstævnet skulde være, og 
denne Rettighed udøvede han ogsaa her*). Nord- 
mændene fik sig Ophold hist og her, hvor de kunde 
komme an; men Skibsføreren tog Thorsten selv imod, 
da han bad ham derom, og han var nu hos ham om 
Vinteren; temmelig ordknap var han, men Thorsten 
beværtede ham godt. Denne Nordmand havde megen 
Gammen af at tyde Drømme. Om Foraaret sagde 
Thorsten en Dag til ham, om han havde Lyst til at 
ride med ham op under Valfjæld, hvor Folk i Borge- 
fjord havde deres Tingsted; thi han havde hørt, at 
hans Bodvægge der vare sunkne sammen. Nordman- 
den sagde ja, og de rede af Sted sammen, ledsagede 
af en af Thorstens Huskarle, til de kom op under 
Valfjæld til en Gaard, som hed Grenje, hvor der boede 
en fattig 'Bonde ved Navn Atle, der var Thorstens 
Landsæde**). Ham befalede Thorsten, at han skulde 
følge med dem og tage Skovl og Hakke med. Da 
de nu vare komne til Boderne, gave de sig alle til at 
arbejde og sætte Væggene i Stand; men da det var 
en hed Solskinsdag, bleve Thorsten og Nordmanden 
meget trætte. Da de nu vare færdige med Arbejdet, 
satte Thorsten og Baard sig i Boden, og den første 
faldt i Søvn og sov meget urolig. Baard sad hos 
ham, og lod ham drømme ud i Ro ; og da han vaag- 
nede, var han meget mødig. Nordmanden spurgte 
ham, hvad han havde drømt, siden hans Søvn var saa 



*) Sammenliga Skildringen i Vatnsdølernes Saga (Side ! 
'Islændernes Færd hjemme og ude*, tredje Udgave. 

**) Se Side 123, i 'Islændernes Færd hjemme og ude.« 

urolig; men Thorsten vilde ikke indlade sig derpaa, 
og svarede, at Drømme ikke havde noget at betyde. 
Da de rede hjem om Aftenen, spurgte Nordmanden 
endnu en Gang, hvad det var han havde drømt, og 
Thorsten svarede: »Skal jeg fortælle dig min Drøm, 
saa skal du ogsaa raade den og sige mig, hvad den 
betyder.« Baard lovede, at han vilde se hvad han 
kunde. »Min Drøm var,* vedblev da Thorsten, »at 
det forekom mig, at jeg var hjemme paa Borg; jeg 
sad uden for Hoveddøren og saa op paa Husene; og 
paa Mønningen saa jeg en fager og dejlig Svane, som 
det forekom mig hørte mig til, og som jeg holdt 
meget af. Men ned fra Fjældene kom der flyvende 
en stor Ørn, der fløj hen og satte sig ved Svanen og 
kælede for den; og hun, tyktes mig, syntes vel derom. 
Jeg lagde Mærke til, at Ørnen var sortøjet og havde 
jæmkløer; men en flink Fugl syntes den mig at være. 
Dernæst saa jeg en anden komme flyvende fra Søn- 
den; den fløj hid til Borg, satte sig paa Husmønningen 
hos Svanen og vilde ligeledes lokke for hende; ogsaa 
det var en stor Ørn, Men straks derpaa tyktes mig, 
at den Ørn, der var kommen først, begyndte at rejse 
Fjedre, da den anden kom til, og de stredes skarpt 
og længe, og jeg saa, at de begge blødte ; men det 
blev Enden paa deres Strid, at de faldt begge, hver 
til sin Side, ned af Huset og vare da begge døde; 
men Svanen sad alene tilbage, og var meget bedrøvet. 
Og derefter saa jeg endnu en Fugl komme flyvende 
fra Vesterkanten ; det var en Falk; den satte sig hos 
Svanen, og lod meget blid imod hende, hvorpaa de 
begge fløj bort i samme Retning, som Falken var 
kommen fra; og da vaagnede jeg. Denne Drøm er 

sagtens umærkelig,« sluttede han, »og har vel Hensyn 
til Vindene, at de ville mødes fra de Verdenskanter, 
fra hvilke jeg saa Fuglene komme. « Baard sagde: 
»Det er ikke min Mening.« »Saa lad mig da høre,« 
sagde Thorsten, »hvad du efter dit Skøn finder deri.« 
Hvorpaa da Baard sagde: »Disse Fugle maa være 
Menneskers Fylgjer*); din Kone er frugtsommelig, og 
vil føde et smukt og fagert Pigebarn, som I begge 
ville holde meget af; til denne din Datter ville gæve 
Mænd bejle, som have hjemme paa de Kanter, Ørnene 
kom flyvende fra; de ville fatte stor Kærlighed til 
hende, og derpaa strides om hende, og begge tilsætte 
Livet derover; og saa vil en tredje Mand bejle til 
hende fra den Kant Falken kom flyvende, og ham 
vil hun blive gift med. Nu har jeg tydet din 
Drøm, saaledes som jeg tror det vil gaa.« Thorsten 
svarede: »Det er en slet og uvenlig Udlæggelse af 
min Drøm, og du forstaarvist ikke at tyde Drømme.« 
»Ja, ja da,« sagde Baard, »du vil selv komme til at 
erfare, hvorledes det gaar.« Fra den Tid kunde Thor- 
sten ikke ret lide Nordmanden, der rejste sin Vej om 
Sommeren og heller ikke har mere at gøre med denne 
Fortælling. 

3. Helga den Fagres Fødsel. 

Om Sommeren vilde Thorsten ride til Tings, og 
sagde, før han tog hjemme fra, til sin Husfrue Jofrid: 
»Du er nu med Barn; hvis du kommer ned med en 
Pige, skal hun sættes ud, men bliver det en Dreng, 



*) »Falgeaander«, Væsner, som troedes at følge Mennesket fra 
Fødselen til Graven, og som undertiden aabenbarede sig i synlige 



skal han leve. c Thi den Gang, medens hele Island 
endnu var hedensk, var det til Dels Skik, at fattige 
Folk, der havde mange at forsørge, lode deres Børn 
udsætte, endskønt det alligevel ansaas for en meget 
slet Gerning. Jofrid svarede ham derfor ogsaa: »Det 
er et stygt Ord af en saadan Mand, som du, og noget 
som du aldrig vil kunne bære over dit Hjerte, du, der 
er saa rig,« Men Thorsten svarede: »Du kender mit 
Sind, og ved, at det ikke vil gaa godt, naar min Vilje 
ej bliver opfyldt.« Derpaa red han til Tings; men 
Jofrid fødte imidlertid et overmaade fagert Pigebarn. 
Kvinderne vilde bringe hende det, men hun sagde, det 
ikke var værd, og lod Faarehyrden, der hed Thorvard, 
kalde, og sagde til ham: »Du skal tage min Hest, 
lægge Sadel paa, og bringe dette Barn over til Hjar- 
darholt til Thorgerd Egilsdatter, og bede hende op- 
fede det hemmelig, saa at Thorsten ikke faar noget 
at vide deraf. Med saa kærlige Øjne ser jeg paa dette 
Barn, at jeg ikke nænner, det skal udsættes. Her er 
tre Mark Sølv, som du skal have til Belønning; og 
Thorgerd skal forskaffe dig en Skibslejlighed og for- 
syne dig med Levnedsmidler til at rejse bort fra Lan- 
det.« Thorvard gjorde som hun befalede, red til 
Hjardarholt med Barnet, og overgav det til Thorgerd, 
der lod det opføde hos en af sine Landsæder i Hvams- 
fjorden; og Thorvard forskaffede hun Skibslejlighed i 
Skeljevig i Stengrimsfjord*), saa han om Sommeren 
rejste bort. Da Thorsten nu kom hjem fra Tinget, 
sagde Jofrid til ham, at Barnet var udsat, som han 



*) Ed Havn ved den lille Gaard Skeljevig i 
Stnndesysset. 

havde befalet; men om Hyrden sagde hun, at han 
var løbet sin Vej, og havde stjaalet hendes Hest og 
taget den med sig. Thorsten svarede, at hun havde 
handlet ret, og fik sig en anden Hyrde til sine Faar. 
Nu hengik der seks Aar, i hvilke intet af dette 
kom op; da red Thorsten efter Indbydelse til et 
Gæstebud hos sin Maag, Olaf Høskuldsen paa Hjar- 
darholt, som den Gang var den mest ansete af Høv- 
dingene der vester paa. En af Gildesdagene sad Thor- 
gerd i Højsædet og talte med sin Broder Thorsten, 
imedens Olaf var i Samtale med andre Mænd; lige 
over for dem paa Bænken sade tre Smaapiger. Da 
sagde Thorgerd: »Hvorledes, min Broder, synes du 
om disse tre Møer, der sidde her lige over for os?« 
»Meget godt,« svarede han, »men den ene er dog 
langt fagrere end de andre; hun har Olaf Paas Tække- 
lighed, men vi Myremænds skære Hud og Ansigts- 
træk.« Thorgerd sagde: »Deri har du Ret, min Bro- 
der, at hun har skær Hud og Aasyn efter os af 
Myremændsslægten ; men det om Olafs Tækkelighed 
passer ikke, thi det er ikke hans Datter. »Hvorledes 
skal jeg forstaa det,« svarede Thorsten, »da hun jo 
doger din Datter f« »Sandt at sige dig, Broder,« sagde 
hun, »saa er denne fagre Pige din Datter og ikke 
min;« hvorpaa hun fortalte ham alting, hvorledes det 
var gaaet til, og bad ham tilgive hende og hans Hus- 
frue, at de saaledes havde skuffet ham. Thorsten 
svarede: »Jeg kan ikke vredes paa Eder over dette; 
og det gaar her som i de fleste Ting, at Skæbnen 
vil raade, og I have paa en god Maade bødet paa 
min Uforstand; saa godt synes jeg om denne Mø, at 
jeg anser det for en stor Lykke at eje saa fagert et 

Barn. Hvad hedder hun?« »Hun hedder Helga,« 
svarede Thorgerd. »Helga den Fagre,« sagde Thor- 
sten og tilføjede: »Gør nu alting i Stand saaledes, at 
hun kan tage hjem med mig.« Thorgerd gjorde saa. 
Ved Afskeden blev Thorsten fulgt ud med mange 
gode Gaver, og begav sig hjem med Helga, der nu 
paa Borg blev opdraget med megen Omhu og Kær- 
lighed, og var meget afholdt baade af sin Fader og 
Moder og alle andre. 

4. Gunlaug Ormstunge fæster Helga. 
Paa denne Tid boede Dluge hin Svarte oppe paa 
Hvidaaside*) paa Gaarden Gilsbakke; han var den 
største Høvding i Borgefjord ved Siden af Thorsten 
Egilsen, og en særdeles mægtig Mand, meget haard- 
sindet, og en god Støtte for sine Venner. Med sin 
Kone Ingeborg havde han mange Børn, blandt hvilke 
vi her nævne Sønnerne Hermund og Gunlaug, begge 
haabefulde Børn, og den Gang næsten voksne. Gun- 
laug i Særdeleshed udviklede tidlig sin Legemsstyrke 
og Vækst ; han havde lysebrunt Haar, der sad godt, 
sorte Øjne, men en mindre veldannet Næse, dog be- 
hagelige Ansigtstræk; han var smal i Midje, hærde- 
bred og velskabt; af Sind var han tidlig hæftig, haard 
og paastaaende; en stor Skjald, men som saadan tem- 
melig bidende, og derfor kaldtes han Gunlaug Orms- 
tunge**). Da han var femten Aar gammel, bad han 
sin Fader om Rejsepenge, og sagde, at han vilde rejse 
udenlands og se andre Folks Sæder. Men Illuge 

*) Lauds trækningen langs med Bredden af Hvidaa. 
*) Sluisetnnge. 

Bonde vilde ikke ret indlade sig derpaa, og mente, 
at han ikke vilde blive godt antaget udenlands, da 
han endnu ikke ret havde lært at skikke sig iblandt 
sine egne. Kort efter, da Illuge en Morgen var staaet 
op, og gik tidlig ud, saa han, at hans Udebur*) vår 
lukket op; seks Varesække og Ridetøj vare lagte ud. 
Han undredes meget derover; og i det samme kom 
Gunlaug til, førende fire Heste, og sagde, at det var 
ham, der havde taget Sækkene ud. »Hvad vil du 
med dem fe spurgte Illuge. »Jeg vil have dem til 
min Rejse,« svarede Sønnen. »Du skal ingen Myn- 
dighed tiltage dig,« vedblev Faderen, »imod min Vilje, 
og ingensteds rejse, førend jeg vil*; hvorpaa han igen 
kastede Sækkene ind i Huset Da red Gunlaug sin 
Vej, og kom om Aftenen til Borg, hvor han bad 
Thorsten Bonde, at han maatte blive der, hvortil han 
fik Lov; og han fortalte da Thorsten, hvorledes han 
var kommen i Uenighed med sin Fader. Thorsten 
sagde, at han maatte blive der saalænge han vilde, 
saa han forblev der et Aarstid og lærte Lovkyndighed 
af Thorsten, og var ogsaavel lidt af alle andre. Jævn- 
lig fornøjede han og Helga sig med at lege Tavl, og 
fattede straks Godhed for hinanden, hvilket siden viste 
sig. De vare næsten jævnaldrende. Helga var saa 
fager, at de kyndigste Mænd have anset hende for 
den dejligste Kvinde paa Island ; hendes Haar var saa 
stort, at hun kunde hylle hele sit Legeme deri, og 
saa fagert som hamret Guld; der gaves ikke i Borge- 
fjord og vide andensteds saa ønskeligt et Parti, som 

*) Det Udhus, hvori allehaaode Varer og Fødemidler bleve 

Helga den Fagre. Ed Dag, da man sad i Stuen paa 
Borg, sagde Gunlaug til Thorsten: >Der er endnu et 
Afsnit i Loven, som du ikke har lært mig. og det er: 
hvorledes man skal fæste sig en Kone.* Thorsten 
svarede, at det var en ringe Ting, og lærte ham 
Fremgangsmaaden. Da sagde Gunlaug: -Lad os nu 
se, om jeg har forstaaet det ret! Jeg vil nu tage 
dig i Haanden, og lade som om jeg fæstede mig din 
Datter Helga« Thorsten svarede, at det kun var til 
Unytte; men Gunlaug greb straks hans Haand, og 
sagde: »Føj mig nu dog deri!* »Saa gør da, som 
du vil,* sagde Thorsten; »men det skulle alle vide, 
som her ere stedte, at dette skal være en aftalen 
Sag*), og der skal ikke være nogen Underfundighed 
under.* Derpaa nævnede Gunlaug sig Vidner, og 
fæstede sig Helga, og spurgte Thorsten, om det saa- 
ledes var ret og lovligt i alle Maader; hvorpaa den 
anden svarede, at han havde baaret sig rigtig ad ; og 
alle de tilstedeværende havde megen Gammen deraf. 

5. Gunlaug rejser udenlands. 

Kristendommen blev antaget paa Island, og alle 
Indbyggerne lode deres gamle Tro fare. Imidlertid 
opholdt Gunlaug sig i tre Aar snart paa Borg, snart 
hjemme hos sin Fader paa Gilsbakke. Han var nu 
atten Aar gammel, og hans Uregerlighed begyndte 
at sætte sig. Kort efter bad han atter sin Fader, at 
han maatte rejse udenlands, og denne havde nu intet 

*) jeg har her benyttet dette i gammel Dansk hyppig forekom- 
mende Udtryk, der betyder en Sag, der aldrig skal tales mere om, 
der skal være, som om den aldrig havde fundet Sted. 

derimod, da Sønnen tyktes ham at te sig bedre. Illuge 
red derfor hjemme fra hen til en Mand, der hed Audun 
Festargarm*), der havde sit Skib staaende ved Mun- 
dingen af Guvaa, og købte sin Søn Halvpart i Skibet, 
hvorfor Gunlaug takkede ham, da han kom hjem. En 
af IUuges Hjemmemænd og hans nære Frænde, som 
var bleven opfødt der paa Gaarden, ved Navn Thor- 
kel Svarte, gjorde sig rede til at rejse udenlands med 
Gunlaug, og sørgede for, at alle Varer og deslige bleve 
bragte om Bord pna Skibet, førend Gunlaug kom; thi 
medens de andre gjorde alting i Stand, opholdt han 
sig paa Borg, og havde mere Lyst til at tale med 
Helga, end at arbejde med Købmændene. En Dag 
spurgte Thorsten ham, om han vilde ride med ham 
op til hans Heste i Lange-Vatnsdal, hvortil Gunlaug 
straks var villig. De rede ene to til de kom op til 
Thorstens Sæter, hvor der stode fire af hans Stod- 
heste, røde af Lød; men Hingsten især var meget 
smuk. Thorsten bød Gunlaug den**); men denne 
svarede, at han behøvede ingen Heste nu, da han 
vilde rejse udenlands. De rede nu videre til nogle 
andre Stodheste, en graa Hingst med fire Hopper, 
den bedste der var i Borgefjord. Og denne bad 
Thorsten Gunlaug at modtage. Men Gunlaug svarede, 
at han ligesaa lidet vilde have disse, som de andre. 
»Men hvorfor,« udbrød han, »byder du mig ikke det, 
som jeg gerne vil have?« »Hvad er det?« sagde Thor- 



*) Se 3. Bind Side 191 i »Islændernes Færd hjemme og ade.« 
**) Som en Ven og Velynder af Gunlang vilde Thorsten give 
ham en eller anden god Foræring, førend de skiltes ad. Denne 
Dannished var almindelig, 

sten. »Din Datter Helga den Fagre,« svarede Gut) 
Iaug. »Det lader sig ikke i en Hast afgøre,« sagde 
Thorsten, og gav sig til at tale om andre Ting; hvor- 
paa de igen rede hjemad langs med Langaa. Da 
sagde Gunlaug: »Jeg ønsker dog at vide, hvorledes 
du vil svare mig paa min Bejlen til din Datter Helga. * 
»Jeg bryder mig ikke om din Snak,« sagde Thorsten. 
»Det er mit Alvor,« svarede Gunlaug, »og ikke Snak.« 
»Du skulde først vide, hvad du selv vilde,« sagde 
Thorsten; »har du ikke besluttet at rejse udenlands, 
og nu lader du, som om du vilde bejle til en Kvinde; 
I passe ikke sammen, du og Helga, siden du er saa 
ustadig, og derfor bliver der intet af denne Sag.! 
>Hvor højt stiler du med din Datter,« sagde Gunlaug, 
»naar Dluge den Svartes Søn ikke rykkes dig god 
nok? Og hvem er her i Borgefjord, som staar højere 
end han?« Thorsten svarede: »Jeg anstiller ingen 
Mandjævning*) ; men var du en saadan Mand som din 
Fader, saa vilde du ikke blive afvist« Gunlaug sagde: 
»Hvem her i Borgefjord vil du da heller give din Dat- 
ter end mig?« Thorsten svarede: »Her er godt Mande- 
valg: Thorfinn paa Rødemel har syv Sønner, alle saa 
dygtige og dannede Mænd, som nogen kan ønske sig. 
og som ikke staa tilbage for dig.« Gunlaug sagde: 
»Ingenlunde kan Thorfinn lignes med min Fader, da 
selv du staar noget tilbage for ham; hvad vil du saa- 
ledes sammenligne med, at han paa Thorsnæ sting 
vovede sig imod Thorgrim Gode og hans Sønner, 

*) Sammenligning af Mænd, deres indre og ydre Egenskaber, 
deres Dygtighed, Formue □. desl. Saadanne Sammenligninger plejede, 
især ved Gilderne, at anstilles til Moro. 

og drev det fuldt ud igennem, som Striden var 
om").« Thorsten svarede: »Jeg fordrev Ønund Sjones 
Søn Steinar fra mine Enemærker, og det var ikke 
noget ringe Foretagende**).« »Ja,« sagde Gunlaug, 
»det kunde du takke din Fader Egil for, ellers var 
det næppe lykkedes dig; men iøvrigt vil kun faa Mænd 
komme godt fra at forskyde mig som Svigersøn.« 
»Brug dine Trusler.« svarede Thorsten, »deroppe mod 
Fjældbyggerne***) ; henide paa Myrerne kommer du 
ingen Vegne dermed.« Om Aftenen kom de hjem; 
men næste Morgen red Gunlaug op til Gilsbakke, og 
bad sin Fader ride med sig paa Frieri til Borg. »Du 
er dog ogsaa et vankelmodigt Menneske,« sagde Illuge ; 
»nylig har du besluttet at rejse udenlands, og nu fal- 
der det dig ind, at du vil gaa paa Frieri; men jeg 
ved, at Thorsten ikke vil synes derom.« »Jeg vil 
gøre det alligevel,« sagde Gunlaug, »og du faar ingen 
Fred for mig, førend du følger med« Illuge red da 
selvtolvte ned til Borg, og Thorsten tog meget ven- 
skabelig imod ham. Om Morgenen efter gav Illuge 
sig i Tale med Thorsten: »Jeg og min Søn have et 
Ærinde til dig,« sagde han. »Lad os gaa her op paa 
Borgen,«t) svarede Thorsten, »og der tale med hinan- 
den.« De gjorde saa, og Gunlaug gik med dem. 
Da sagde Illuge: »Min Søn Gunlaug fortæller mig, at 

*) Om denne Strid med de saakaldte Kjalleklinger, hvorved 
[Hage lagde Mod og Dristighed for Dagen, fortælles i Eyrbyggja 
Saga (se 3. Bind S. 20) i »Islændernes Færd hjemme og mie.« 

•*) Denne Strid er fortalt i Egils Saga (se 1. Bind S. 215 tf, 
sammesteds), 

*•*) Hvor Gunlaug nemlig havde hjemme, 
f) Klippen, hvoraf Gaarden havde sit Navn. 

han har bejlet hos dig til din Datter, og jeg kommer 
nu for at høre, hvad der skal blive af den Sag; hans 
Slægt og vor Rigdom kender du, og jeg skal fra min 
Side ikke spare paa noget, hvorved han kan faa fast 
Ejendom, eller om jeg kan skaffe ham et Godord, 
hvis det kan befordre Sagen* Thorsten svarede: 
»Jeg finder ikke noget at udsætte paa din Søn, uden 
at han forekommer mig saa ustadig; dersom han lig- 
nede dig i Sind* saa skulde jeg straks sige ja.« »Men 
det vil dog.i svarede Illuge, »gøre et Brud imellem 
os, hvis du ikke rinder mig og min Søn passende til 
dit Svogerskab.« »Nu,« sagde Thorsten, »for dit Ords 
og for vort Venskabs Skyld skal din Søn have Løfte 
paa min Datter; men hun skal ikke være hans Fæstemø ; 
hun skal vente paa ham i tre Aar, og imidlertid skal 
Gunlaug rejse udenlands, og danne sig efter andre 
Mænds Sæder; men kommer han da ikke her tilbage, 
saa skal jeg være løst fra al Forpligtelse.« Og efter 
at denne Bestemmelse var taget, skiltes de ad. Illuge 
red hjem, men Gunlaug ned til Skibet Og da de 
fik Bør, stak de i Søen, kom til Norge, og sejlede 
ind i Trondhjem til Byen Nidaros, hvor de lagde 
Skibet i Havn, og lossede deres Varer. 

6. Gunlaug i Norge. 

Over Norge regerede den Gang Erik Jarl Hakon- 
sen og hans Broder Svend. Erik Jarl havde sit Sæde 
paa sin Fædrenegaard Lade*), og var en mægtig Høv- 
ding. Skule Thorstensen, Thorsten Egilsens Søn paa 

*) Det berømte Jarlesæde i Trondhjem, hvor disse Jarles Fadei 
Hakon Jarl boede. 

Borg, var den Gang hos Jarlen og var hans Hirdmand, 
og stod i megen Anseelse. Gunlaug og Audun Festar- 
garm gik med fem Mand ind paa Lade. Den første 
var iført en graa Kjortel og hvide Sokkebrog*); han 
havde en Byld paa Foden nede paa Vristen, hvoraf 
der flød Blod og Vor, naar han gik. De gik hen for 
Jarlen og hilste ham sømmelig. Han kendte Audun. 
og spurgte om Nyt fra Island; hvorpaa denne fortalte 
hvad han vidste. Jarlen spurgte derpaa Gunlaug, hvem 
han var, og han sagde ham sit Navn og sin Æt. 
»Skule Thorstensen ?« sagde derpaa Jarlen, »hvad Slags 
Mand er denne paa Island?« »Herre,« svarede Skule, 
»tager vel imod ham! det er en Søn af en udmærket 
Mand paa Island, Sluge den Svarte paa Gilsbakke, og 
han er min Fosterbroder**).« Jarlen sagde: »Hvad 
er der med dit Ben, Islænding?« »Der er en Byld 
paa det, Herre,« sagde han. »Og du halter dog ikke?' 
sagde Jarlen. »Skulde jeg halte,« svarede Gunlaug, 
»saalænge begge mine Ben ere lige langel« Da sagde 
en af Jarlens Hirdmænd, ved Navn Thorer: »Han 
slaar stort paa denne Islænding ; detvar ikke afVejen, 
om vi forsøgte ham noget.« Gunlaug gav ham et 
Øjekast, og sagde: 

[ Hirden er der een, 
som er fuld af Men, 
Vogt jer for ham, 
den sorte! Han er gram, 

*) Eller Leistebrog, d. e. Benklæder og Strømper, som gik 
ud i eet. 

**) Da Gunlaug havde opholdt sig saa meget paa Borg, var de 
ligesom opfostrede sammen. 

Da vilde Hirdmanden gribe til sin Økse; men Jarlen 
sagde, han skulde være rolig; sligt skulde man ikke 
lægge paa Hjerte. >Hvor gammel er du. Islænding?« 
vedblev han. »Atten Aar,c svarede Gunlaug. »Saa 
vil jeg haabe, du ikke bliver atten tO.« sagde Jarlen. 
Gunlaug sagde, men noget lavt: »Ønsk du ikke mig 
ondt, men tænk hellere paa dig selv!« »Hvad er det 
du der mumler, Islænding?« spurgte Jarlen. >Saadan 
som jeg tænker det burde være,* svarede Gunlaug, 
»at førend du ønsker ondt over mig, skulde du heller 
bede om Lykke for dig selv.« »Hvorom da?« sagde 
Jarlen. »At du ikke,« svarede Gunlaug, »skal faa en 
saadan Død, som din Fader Hakon Jarl«*). Jarlen 
blev ganske blodrød, og raabte: »Griber ham, denne 
kaadmundede Daarel« Da gik Skule hen til Jarlen og 
sagde: »For min Bøns Skyld, Herre, giv Manden Fred, 
og lad ham drage bort!« Jarlen sagde: »Saa lad ham 
skynde sig herfra, og aldrig mere komme i mit Rige, 
hvis han har sit Liv kært.« Da fulgte Skule ud med 
Gunlaug, og gik ned paa Bryggen, hvor der just laa 
en Englandsfarer, færdig til at lægge ud. Der fik 
Skule Gunlaug og hans Frænde Thorkel Svarte om 
Bord; men det andet Skib overgav Gunlaug tillige: 
med sit Gods til Auduns Omsorg. De sejlede nu ud 
i Englandshavet, og kom om Høsten til Bryggerne 
ved London, hvor de satte Skibet op. 



*) Der, forfulgt af Olaf Tryggvesen, fandt Tilåugt hos sin Frille, 
men blev dræbt af sin egen Træl — en i og for sig baanlig Døds- 
maade — i den Jordhule under Svinestien, hvori hun havde skjult 

7. Gunlaug 1 England. 

Den engelske Konge Edelred*) Edgersen opholdt 
sig just denne Vinter i London. Gunlaug gik straks 
til Kongen, og hilste ham vel og værdig. »Hvad 
Landsmand er du?* spurgte Kongen; hvorpaa Gun- 
laug sagde det, og vedblev: »Jeg er kommen hid til 
Eder, Herre, fordi jeg har digtet et Kvæde om Eder, 
og ønsker, I vilde høre det.* Dette behagede Kon- 
gen; hvorpaa Gunlaug fremsatte Kvædet med Tække 
og Fynd. Kongen takkede ham for Kvædet, og gav 
ham til Digterløn en Skarlagenskappe, der helt igen- 
nem var foret med fortrinligt Skind og besat med 
Guldbræmmer ned til Skødet; og han gjorde ham til- 
lige til sin Hirdmand, saa at Gunlaug om Vinteren 
levede vel anset hos Kongen. En Dag hændte det 
sig om Morgenen tidlig, at Gunlaug i en Gade mødte 
tre Mænd, hvis Formand, der kaldte sig Thororm, var 
en stor og stærk Mand med et afskrækkende Ydre. 
Han sagde til Gunlaug: »Hør engang, Normand! du 
kunde laane mig nogen Penge.« Hvortil Gunlaug 
svarede: »Dette er saa en egen Sag ; hvorledes skulde 
jeg laane dig Penge, som jeg slet ikke kender noget 
til?« Da den anden imidlertid vedblev med sin Be- 
gæring, og lovede at betale Pengene tilbage paa en 
vis bestemt Dag, saa gav Gunlaug ham dem, og sagde, 
at han vilde vove paa det samme. Men kort efter, 
da Gunlaug kom til Kongen og fortalte ham Laanet, 
sagde Kongen: »Der har du baaret dig meget ufor- 
sigtigt ad; dette er en meget ond Mand, en stor 
Ransmand og Viking; giv dig ikke i Lag med ham! 



*) Den Raad vilde. 

Pengene skal jeg erstatte dig.« Hertil svarede Gun- 
iaug: »Slet stod det til med dine Hirdmænd, hvis 
vi skulde anfalde uskyldige Mænd, og derimod lade 
os træde under Fødder af slige Voldsmænd; aldrig 
skal det ske.« Da han derfor kort efter traf Thororm, 
krævede han sine Penge; men den anden svarede, at 
han ikke vilde betale. Da kvad Gunlaug: 

Dumt det er o? durligt, 
dersom du mig mit Eje 
□ægte vil, thi næppe 
najer jeg mig med Løgne. 

Ej Tor intet kaldtes 
ung jeg Slangetunge. 
Nu jeg vil mig vise 
værd det Navn, jeg bærer. 

»Nu vil jeg byde dig en lovlig Afgørelse,« vedblev 
han; 'enten skal du betale mig mine Penge, eller 
møde mig paa Holm*) efter tre Dages Frist.« Heraf 
lo Vikingen, og sagde: »Det har endnu aldrig nogen 
vovet før du, at æske mig til Holmgang, hvor megen 
Skade jeg end har tilføjet dem; jeg modtager din Ud- 
fordring.* Da Gunlaug nu fortalte Kongen, hvorledes 
det var gaaet, sagde denne: »Dette vil ikke løbe vel 
af, thi denne Mand døver alle Sværd. Du maa nu 
følge mine Raad; det Sværd, som jeg her giver dig, 
skal du kæmpe med, men vis ham det, som du ellers 
bruger.« Gunlaug takkede Kongen meget Og da 
nu Holmgangen skulde gaa for sig, spurgte Thororm, 
hvorledes det Sværd var, som han agtede at stride 

*) D. e. til Tvekamp. 

med. Denne viste ham det, og trak det ud; men det 
Sværd, som Kongen havde givet ham, havde han 
hængende paa Armen i en Løkke. Da Vikingen saa 
Sværdet sagde han : »Det Vaaben er jeg ikke bange 
for;* hvorpaa han hug til Gunlaug, og splittede næsten 
ganske hans Skjold. Gunlaug hug straks igen til ham 
med Kongens Sværd; men Vikingen, som troede, at 
han brugte det, han først havde vist ham, dækkede 
sig ikke engang, og fik saaledes et dødeligt Saar. 
Ved denne Begivenhed indlagde Gunlaug sig megen 
Berømmelse saavel i England som andensteds. Om 
Foraaret, da Sejladsen begyndte, bad han Kong Edel- 
red om Orlov til at sejle bort. Kongen spurgte ham, 
hvor han da vilde hen; hvortil Gunlaug svarede, at 
han vilde udføre sit Forsæt og et Løfte, han havde 
aflagt, at gæste tr£ Konger og to Jarler. Kongen gav 
sit Samtykke, og forærede ham en Guldring af seks 
Øres Vægt, men bad ham tillige om at komme tilbage 
om Høsten, da han ikke vilde undvære ham paa Grund 
af hans Idræt.*) 

8. Gunlaug i Irland og Sverig. 

Gunlaug sejlede nu med nogle Købmænd fra Eng- 
land til Dublin, hvor Kong Sigtryg Silkeskæg herskede : 
han var en Søn af Olaf Kvaaran og Dronning Kormlød, 
og var just den Gang nylig bleven Konge. Gunlaug 
gik straks ind for Kongen, hilste ham ærbødig, og 
blev vel modtaget Derpaa vedblev han: »Jeg har et 
Kvæde at bringe Eder, Konge, og beder, at jeg maa 
faa Lyd til at fremsige det.« Kongen sagde: »Der 

*) D. v. s. hans Skjaldegave. 

har endnu aldrig nogen bragt mig et Kvæde; visselig 
vil jeg høre detl« Hvorpaa Gunlaug kvad en Drapa, 
hvis Omkvæd var: 

Sigtryg fører Krig, 

mætter Ulv med Lig. 

Kongen takkede ham for Kvædet, kaldte sin Skat- 
mester til sig, og spurgte ham, hvad Løn han skulde 
give derfor. »Hvad har I selv tænkt, Herrer* svarede 
denne. »Naar jeg giver ham to Knarrer,« sagde Kon- 
gen, »er det en god Betaling ?« »Det er alt for meget, 
Herre,« svarede Skatmesteren; »andre Høvdinge give 
en eller anden Kostbarhed til Skjaldeløn, gode Sværd 
eller gode Guldringe.« Derpaa forærede Kongen ham 
en hel ny Klædning af Skarlagen, en med Guldbræm- 
mer besat Kjortel, en Kappe med ypperligt Skind og 
en Guldring af en Marks Vægt. Gunlaug takkede 
ham for Gaverne, og sejlede efter nogen Tids Ophold 
til Orknøerae, hvor Sigurd Jarl Lødversen regerede. 
Ogsaa ham bragte han et Kvæde, hvilket var en vel- 
digtet Flok*), for hvilken Jarlen gav ham en stor 
sølvbeslagen Økse til Kvædesløn; men uagtet Jarlens 
Tdbud vilde han ikke blive der, da han agtede sig 
til Sverig. Han gik da om Bord hos nogle Købmænd, 
der sejlede til Norge, og kom om Høsten til Konge- 
helle i Viken. Herfra fik han sig Førere op til Vester- 
Gøtland, og kom til Købstaden Skara. Sigurd Jarl, 
som havde sit Sæde der, var allerede til Alders. 
Ogsaa for ham fremsagde Gunlaug et Kvæde, der 
var en Flok, hvormed Jarlen var saa vel fornøjet, at 

*) Et Digt oden Omkvæd. 

han bad ham blive hos sig om Vinteren, hvilket Til- 
bud Gunlaug modtog. Om Vinteren holdtes der et 
stort Julegæstebud; og Dagen før Jul kom der tolv 
Mænd fra Norge ; det var Sendebud fra Erik Jarl, som 
skulde bringe Sigurd Jarl Gaver. Jarlen modtog dem 
vel, og gav dem Julen over Sæde hos Gunlaug; der 
herskede megen Munterhed ved Gilderne. Gøterne 
talte da blandt andet om, at der var ingen større og 
berømtere Jarl end deres Sigurd, hvorimod Nord- 
mændene mente, at Erik var langt ypperligere; herom 
kom de op at tvistes, og valgte Gunlaug til Voldgifts- 
mand. Da kvad han følgende: 

Ret det er, at 1 roser, 

raste Karle, Jarlen. 

Han er an graa, men Havets 

høje Søer har ban pløjet. 

Gæveligt østerude 

Erik dog endnu flere 

— Plankerne prosted i Søgang — 

prøvet har og kløvet. 

Begge vare vel fornøjede med Afgørelsen, men især 
de norske Sendebud. De droge efter Julen tilbage 
igen med Foræringer til Erik Jarl, hvem de da ogsaa 
fortalte Gunlaugs Afgørelse. Jarlen, som fandt, at 
Gunlaug ved denne Lejlighed havde vist ham Hen- 
givenhed og Venskab, ytrede da, at Gunlaug skulde 
finde frit og trygt Ophold i hans Rige; hvilket Gun- 
laug siden spurgte. Sigurd Jarl skaffede ham efter 
hans Begæring en Vejviser til Tiendeland i Svitjod. 

9. Gunlaug drager til Kong Olaf den Svenske 
I Upsala. 

Over Svitjod regerede den Gang Kong Olaf den 
Svenske, en Søn af Kong Erik Sejersæl og Skøgle- 
Tostes Datter Dronning Sigrid hin Storraade; det var 
en mægtig, anselig og stolt Konge. Gunlaug kom til 
Upsala om Foraaret, da de Svenskes almindelige Ting 
holdtes der. Paa samme Tid opholdt Islænderen Ravn 
Ønundsen sig hos Kongen. Hans Fader Ønund boede 
paa Gaarden Mosfjæld, var en rig Mand og havde 
Godordet der sønder paa Næssene*); han var gift 
med Geirny, en Sønnedatter af Molde-Gnup, der havde 
nedsat sig i Grindevig. Deres Sønner Ravn, Toraren 
og Endride vare alle haabefuldeMænd; dog var Ravn 
den ypperligste iblandt dem, en stor, stærk Mand, af 
smukt Udseende og en god Skjald. Saasnart han var 
fuldvoksen, foretog han sig Rejser imellem Island og 
Norge. Nu opholdt han sig, som sagt, hos Kong 
Olaf Svenske, Da nu Kongen havde modtaget Gun- 
laug vel og spurgt ham, hvem han var, og Gunlaug 
havde svaret, at han var Islænder, saa vendte Kongen 
sig til Ravn og sagde: »Hvad Slægt er denne Mand 
af paa Island?« Hvorpaa der rejste sig en stor, rask 
udseende Mand paa den lavere Bænk, gik hen for 
Kongen og sagde: »Herre! han er af god Slægt og 
selv en af de raskeste Mænd.« »Saa lad ham da gaa 
hen og tage Plads hos dig!« sagde Kongen. Hvor- 
paa Gunlaug sagde: »Jeg har digtet et Kvæde, Herre, 



*) De sydvestligste Næs paa Island.' 

til Eder, og ønsker at I ville høre det.« Men Kon- 
gen svarede, at der nu ikke var Lejlighed til at høre 
paa Kvæder; det var bedst først at tage Sæde. De 
gjorde da saa; og Gunlaug og Ravn gave sig i Sam- 
tale med hinanden, og fortalte hinanden om deres 
Rejser. Ravn fortalte, hvorledes han Sommeren før 
var dragen fra Island til Norge, og i Begyndelsen af 
Vinteren fra Norge til Sverig; de bleve snart gode 
Venner. Men en Dag, da Tingtiden var ude, vare de 
begge, Gunlaug og Ravn, stedte for Kongen. Da 
sagde Gunlaug: »Nu vilde jeg ønske, Herre, at I ville 
høre paa mit Kvæde.« »Ja nok,« sagde Kongen. >Nu 
vil ogsaa jeg fremsige mit Kvæde,« sagde Ravn, »med 
Eders Tilladelse. « > Ogsaa det, « svarede Kongen . 
•Men dog jeg først,« sagde Gunlaug, »med Eders Til- 
ladelse, Herre.« »Nej,« sagde Ravn, »mig tilkommer 
det først at fremsige mit Kvæde, da jeg først er kom- 
men 'til Eder.« »Naar,« sagde Gunlaug, »har man 
nogensinde hørt, at vore Fædre kom sammen, og at 
min kom efter din? Aldrig! Og heller ikke nu skal 
det blive Tilfældet med os to.« »Lad os i det mindste,« 
sagde Ravn, »vise saa megen Belevenhed, at vi ikke 
give os til at trættes derom, men lade Kongen raade 
derfor.« Kongen sagde: »Gunlaug skal da kvæde først, 
thi han vil da blive vred, hvis han ikke faar sin Vilje.« 
Herpaa kvad Gunlaug sin Drapa; og da han var fær- 
dig, sagde Kong Olaf: »Nu, Ravn, hvorledes er dette 
Kvæde digtet?« »Godt, Herre,« svarede denne, »det 
er et Kvæde med store Ord, ikke kønt og noget stift 
i Form, som Gunlaug selv er af Sind.« »Nu skal du 
fremsige dit Kvæde, Ravn, sagde Kongen. Han gjorde 

det. Og da det var ude, sagde Kongen: »Nu, Gun- 
laug, hvorledes er Kvædet digtet?« »Godt, Herre,* 
svarede han, »det er et fagert Kvæde, som Ravn er 
selv, men temmelig hverdags; og hvorfor.« vedblev 
han, »digtede du kun en Flok*) om Kongen? Tyktes 
dig ikke, han var en Drapa værd?« Ravn svarede: 
»Lad os nu ikke tale mere derom ; der kommer vel 
den Tid, da vi kunne begynde herpaa igen.« og her- 
med ophørte deres Samtale. Kort efter blev Ravn 
Kong Olafs Hirdmand, og bad om Orlov til at rejse 
bort. Kongen tillod ham det. Og da han var færdig, 
sagde han til Gunlaug: »Det skal nu være ude med 
vort Venskab, siden du saaledes vilde nedsætte mig 
her for Høvdinger; og engang vil den Tid komme, 
da jeg skal tilføje dig ligesaa stor Vanære, som du 
agtede at tilføje mig her.« »Dine Trusler skræmme 
mig ikke,« svarede Gunlaug, »aldrig skulle vi mødes 
saa, at jeg i Anseelse staar tilbage for dig.« Kong 
Olaf gav Ravn gode Gaver ved Skilsmissen, hvorpaa 
han drog bort. Han rejste om Vaaren til Trondhjem, 
gjorde sit Skib færdigt, og sejlede om Sommeren til 
Island, hvor han landede iLerevaag neden for Heden. 
Hans Frænder og Venner modtoge ham med Glæde ; 
og næste Vinter blev han hjemme hos sin Fader. 

Den Gang var Skafte Thorodsen Lovsigemand 
over Island. Hans Moder var en Sønnedatter af Molde- 
Gnup, saa at Skafte og Ønunds Sønner vare Søster- 
sønner; og der herskede god Forstaaelse imellem alle 

*) En Flok er, som nys bemærket, en Art mindre kunstigt og 
derfor mindre hædrende Digt, end Drapaen. 

disse Frænder. Om Sommeren mødtes Ravn og Skafte 
paa Altinget; hvorpaa Ravn sagde til den anden, at 
han vilde have hans Hjælp til Frieri hos Thorsten 
Egilsen, til hvis Datter Helga han vilde bejle. Skafte 
indvendte vel, at hun jo allerede var lovet bort til 
Gunlaug Ormstunge; men Ravn sagde, at den Tid, 
som var aftalt imellem dem, nok var udløben nu, og 
at Gunlaugs Overmod var blevet endog større end 
før, saa han næppe vilde agte paa sit Løfte. Skafte 
lod da sin Frænde raade; og de gik med et 
stort Følge til Thorsten Egiisens Bod. Han modtog 
dem vel, og Skafte sagde: »Min Frænde Ravn vil 
bejle til din Datter Helga; hans Æt er dig vel be- 
kendt, saavel som hans Formue, hans egen Dannished, 
og den Bistand han tør vente af sine mange Frænder 
og Venner.« Thorsten svarede: »Gunlaug har allerede 
faaet Løfte paa hende, og jeg vil holde alt det, som 
den Gang blev aftalt.* Skafte vedblev: »Ere nu ikke 
de tre Vintre forløbne, som da bleve aftalte imellem 
Eder?« »Jo,* sagde Thorsten, »men Sommeren er 
endnu ikke forbi, og Gunlaug kan endnu komme til- 
bage i Sommer.« »Men hvad Haab,« sagde Skafte, 
»kunne vi gøre os, hvis han ikke er kommen ved 
Sommerens Ende?« Thorsten svarede: »Vi mødes 
her nok igen næste Sommer, og da kunne vi se, hvor- 
ledes Sagerne staa; men nu nytter det ikke at tale 
mere herom.« Saaledes skiltes de ad, og man red 
hjem fra Tinget. Det blev imidlertid ikke ubekendt, 
at Ravn bejlede til Helga, som Gunlaug havde Løfte 
paa. Gunlaug kom ikke tilbage denne Sommer. Og 
den næste Sommer dreve Skafte og Ravn paa Altinget 
med al Iver paa Frieriet og sagde, at Thorsten nu 

var løst fra alle sine Forpligtelser mod Gunlaug. Thor- 
sten svarede, at han havde kun faa Døtre at sørge 
for og vilde nødig, at de skulde blive nogen Mand 
til Skam eller Skade; han vilde derfor først tale med 
Eluge Svarte. Det gjorde han da ogsaa, og sagde til 
ham: »Synes du ikke, at jeg nu er løst fra alle mine 
Forpligtelser mod din Søn Gunlaug?« »Visselig er du 
det,« svarede Dluge, >hvis du vil; og jeg ser ikke, 
hvad jeg kan gøre derved, da jeg ikke ret kender 
Gunlaugs Omstændigheder.« Thorsten gik da tilbage 
til Skafte, og de købsloge*) saaledes med hinanden, 
at Bryllupet skulde staa ved Vinterens Begyndelse 
hos Thorsten paa Borg, hvis Gunlaug ikke kom ud; 
Thorsten skulde være løst fra al Forpligtelse imod 
Ravn, hvis Gunlaug kom og krævede sin Brud. Der- 
efter red man hjem fra Tinget; den ene Uge forløb 
efter den anden, men Gunlaug kom ikke, og Helga 
saa med Sorg sit Giftermaal i Møde. 

10. Gunlaugs Rejser og Hjemkomst 
Om Gunlaug er nu at fortælte, at han rejste fra 
Sverig til England den samme Sommer, som Ravn 
drog til Island, og fik ved Skilsmissen gode Gaver af 
Kong Olaf. Kong Edelred modtog ham vel, og han 
var der om Vinteren i megen Anseelse. Den Gang**) 

*) Underhandlede om Vilkaarene ved Giftennaalet; dette var 
nemlig et Køb, en Handel imellem Brudens Fader og hans Svigersøn 
eller dennes Slægtninge. 

**) Dette beror paa en almindelig islandsk Fejlregning, idet man 
antog, at Svend Tveskæg, der i Virkeligheden døde 1014, var død 
flere Aar tidligere. 

regerede Knud Svendsen, kaldet den Mægtige*), over 
Danmark: han havde nylig overtaget Riget som sin 
Fædrenearv, og truede stadig med at gøre et Tog 
til England, hvor hans Fader Svend, førend han døde 
der vester paa, havde vundet et stort Rige. Paa 
samme Tid var der ogsaa i England en stor Hær af 
danske Mænd, under Anførsel af Høvdingen Herning, 
en Søn af Strutharald og Broder til Sigvald Jarl; han 
styrede da det Rige, som Kong Svend havde vundet, 
for hans Søn Kong Knud. Om Sommeren bad Gun- 
laug om Orlov til at drage bort; men Kongen sva- 
rede, at det sømmede ham lidet, nu da England true- 
des med Ufred, at forlade Kongen, hvis Hirdmand 
han var. Gunlaug lovede da at blive, men udbad sig 
Orlov til næste Sommer, hvis de Danske ikke kom. 
Denne Sommer led, og Vinteren efter, og de Danske 
kom ikke. Efter Midsommer fik Gunlaug da Orlov af 
Kongen, sejlede til Norge, og kom til Erik Jarl paa 
Lade, som modtog ham vel, og bød ham være hos 
sig, Gunlaug takkede Jarlen for Tilbudet, men svarede, 
at han havde et vigtigt Ærinde paa Island, da han 
skulde besøge sin Fæstemø. Hertil svarede Jarlen, 
at alle de Skibe, der agtede sig til Island, nu vare 
borte; men en Hirdmand gjorde opmærksom paa, at 
Halfred Vandraadeskjald laa ude under Agdenæs**) 
endnu i Gaar. Dette fandt Jarlen rimeligt, da han 
først for fem Dage siden var sejlet bort, og han lod 
da Gunlaug bringe ud til Halfreds Skib. Halfred tog 
med Glæde imod ham. Det var langt ud paa Som- 

*) Knud den Store. 
•*) Ved Mundingen af Trondhjeras Fjord. 

meren; de fik straks Bør fra Landet, og morede sig 
tit med hinanden. Halfred sagde til Gunlaug, om han 
havde hørt, at Ravn Ønundsen havde bejlet til Helga 
den Væne. Gunlaug svarede, at han havde hørt noget 
derom, men intet nøjagtigt. Halfred fortalte ham da 
hvad han vidste, samt hvorledes mange mente, at Ravn 
var en ligesaa dygtig Mand som Gunlaug. Denne 
svarede med en Vise: 

Ænser saa lidt som den løje 
Luftning nu en Uges 
stride Østenstormes 
stadige Piben om Skibet. 
fili'r jeg ej gru og gammel, 
godt I Før Døden møde 
end om mod Ravn jeg ringe 
regnet blev og leved. 

Halfred vedblev da: »Jeg vil ønske, Kammerat, 
at det maa gaa dig bedre med Ravn, end det gik 
mig- Jeg kom for nogle Aar siden med mit Skib til 
Lerevaag og skyldte en halv Mark Sølv til Ravns 
Huskarl, men forholdt ham den; da red Ravn til os 
med fyrretyve Mand, og hug Landtovet over, saa at 
Skibet drev op paa Stranden og havde nær sat til; 
jeg maatte da overgive Ravn Selvdømme og betale 
en hel Mark, og det er alt, hvad jeg kan fortælle om 
mine Handeler med ham. c Deres Tale faldt derefter 
paa Helga, og Halfred roste meget hendes Skønhed. 

De landede fjorten Dage før Vinteren i Hraun- 
havn ved Melrakkaslette*) og lossede der. Der paa 

•) Nord paa i Thing« Syssel, altsaa saa langt borte fra Thors tens 
Gaard Borg som vel muligt. 

Sletten var en Bondesøn ved Navn Thord, der idelig 
gav sig i Brydeleg med Købmændene, og ingen kunde 
staa sig imod ham. Man magede det da saa, at 
Gunlaug skulde brydes med ham. Om Natten før 
paakaldte Thord Thor til Sejr, og om Morgenen, da 
de brødes, slog Gunlaug begge Fødderne fra Thord, 
saa han gjorde et svært Fald, men den Fod, som 
Gunlaug stod paa, gik af Led, saa at han faldt tillige- 
med Thord. Da sagde denne: »Maaske en anden 
Sag ikke gaar dig bedre.« »Hvilken da?« sagde Gun- 
laug. >Den Sag med Ravn Ønundsen,« svarede Thord, 
•hvis han nu til Vinter faar Helga hin Væne; jeg var 
tilstede i Sommer paa Altinget, da dette blev aftalt.« 
Gunlaug svarede ikke noget. Hans Fod blev da for- 
bunden og trukken i Led og svulmede meget op. 
Gunlaug og Halfred forlode Sletten en Uge før Vin- 
teren og kom til Gilsbakke den samme Lørdags Aften, 
da de paa Borg sade ved Gilde. Efter at Muge med 
Glæde havde modtaget sin Søn, vilde denne straks 
ride ned til Borg, men hverJcen Muge eller nogen af 
de andre fandt det raadeligt. Gunlaug blev fast ved 
sit Forsæt, men hans Fod var i en saadan Tilstand, 
at han, hvor lidet han end vilde vedgaa det, var al- 
deles uskikket til at rejse, hvorfor der heller ikke blev 
noget af. Halfred red om Morgenen hjem til Hreda- 
vatn i Norderaadal*), hvor hans Broder Galte Ottarsen 
bestyrede deres fælles Ejendomme. 

II. Gunlaug møder Helga, og holder Tvekamp 
med Ravn paa Øksaraaholmen. 

Om Ravn fortælles, at han sad og holdt Bryllups- 
gilde paa Borg; men de fleste sige, at Bruden var 

*) I Myresyssel . 

meget nedslaaet; saa det gik her, som det hedder i 
Ordsproget, at Ungdoms Kærlighed glemmes ikke. 
Saa gik det ogsaa hende. Ravn drog derpaa hjem 
til Mosfjæld med sin Kone Helga; men de havde kun 
været der en kort Stund, førend Helga vaagnede en 
Morgen tidlig, medens Ravn endnu sov, og han var 
meget urolig i Søvne; og da han vaagnede, fortalte 
han Helga sin Drøm og kvad følgende Vise: 

I din Ann jeg tyktes 
at jeg laa haardtsaaret, 
og din Seng mig syntes 
svømme af Blod i Drømmen. 
og ej mer do mægted 
mig at forbinde. Kvinde. 
Hvad det saa varsler, ved jeg. 
Varslet ej Fryd betyder. 

Helga sagde: »Det skulde jeg aldrig sørge over; 
ilde have I sveget mig, og Gunlaug maa være kom- 
men hjem.« Hun græd da meget; og kort efter 
spurgtes Gunlaugs Hjemkomst. Helga gjorde sig nu 
saa stridig imod Ravn, at han ikke kunde holde hende 
der hjemme, men maatte drage med hende tilbage til 
Borg, og alligevel havde han kun liden Glæde af deres 
Samliv. Om Vinteren efter skulde der staa et Bryllup 
paa Gaarden Skaanø*), da Sverting, en Sønnesøn af 
Molde-Gnup, skulde ægte Hungerd, en Datter af Tunge- 
Ods Søn Thorod og hans Kone Jofrid. Hungerds 
Frænde Thorkel paa Skaanø indbød ogsaa IUuge Svarte 
og hans Sønner; men da Illuge gjorde sig færdig til 
Rejsen, sad Gunlaug inde i Stuen og gjorde slet ingen 



*) I nordre Reykedal sønden for Hvidaa. 

Anstalter dertil. IUuge gik hen til ham og spurgte, 
hvorfor han ikke lavede sig til ; men Gunlaug svarede, 
at han ikke vilde rejse med, »Jo vist skal du det, 
min Søn,« sagde Dluge; >tag dig ikke sligt saaledes 
til Hjerte, at du sørger over en enkelt Kvinde; lad, 
som du ikke ved, hvad der er sket; der vil aldrig 
skorte dig paa Kvinder at vælge imellem.« Gunlaug 
fulgte da sin Faders Vilje, og Gæsterne samlede sig 
til Gildet. IUuge og hans Sønner blev der anvist 
Plads i det ene Højsæde; Thorsten Egilsen, hans 
Maag Ravn og Brudgommens Følge i det andet Høj- 
sæde, lige over for Dluge. Kvinderne tog Sæde paa 
Tværbænken, og Helga den Fagre sad hos Bruden, 
Tit og ofte vekslede Helga og Gunlaug Øjekast, saa 
det gik, som det hedder i Ordsproget, at Øjnene røbe, 
om Kvinde elsker Mand. Gunlaug var da vel klædt, 
og bar hin gode Dragt, som Kong Sigtryg havde 
givet ham, saa han baade i denne Henseende og for- 
medelst sin Styrke, Vækst og Skønhed udmærkede 
sig fremfor andre Mænd. Der herskede kun Uden 
Glæde under Gildet. Den Dag, da man lavede sig 
til at tage bort, gik Kvinderne hver ad sine Veje for 
at berede sig til Hjemrejsen; og ved denne Lejlighed 
gik Gunlaug til Helga, og de talede længe sammen. 
Da kvad Gunlaug denne Vise: 

Ravn dig tog, og triste 
Timerne blev at leve. 
lit for Slangetunge — 
taget var Helga den fagre. 



Kunde den Karrige blonde 
Kræmmer min Tunge glemme I 
Bort sit Barn det unge 
bod dia Fa'r som en Vare. 

Da forærede Gunlaug hende den Kappe, som han 
havde faaet af Kong Edelred, og som var en stor 
Kostbarhed; hun takkede ham meget derfor. Derpaa 
gik Gunlaug ud, og der vare mange Heste komne i 
Tunet. Han sprang op paa en af dem, red i fuld 
Fart over Tunet hen til det Sted, hvor Ravn stod, 
saa han maatte springe til Siden. »Hvorfor springer 
du nu af Vejen, RavnP« sagde han, »denne Gang har 
du intet at frygte for mig, men du ved, hvad du har 
fortjent.« Ravn svarede med et Vers, hvori han ytrede, 
at de ikke behøvede at strides; der var mange andre 
Kvinder at vælge imellem. Gunlaug svarede: »Man 
siger saa; det kan gerne være, at der er mange, men 
jeg synes det ikke.« Imidlertid løb Itluge og Thorsten 
til, for at hindre al Strid imellem dem. Derefter rede 
begge Parter hjem, og der forefaldt intet mærkeligt 
den Vinter. Men efter at Helga var kommen sammen 
med Gunlaug, kunde Ravn ikke mere nyde godt af 
hendes Omgang. 

Næste Sommer red man til Tinge, mange i Følge 
som sædvanlig: Illuge Svarte med sine Sønner, Gun- 
laug og Hermund, Thorsten Egilsen og hans Søn 
Kolsvend, Ønund fra Mosfjæld med alle sine Sønner, 
samt nysnævnte Sverting. Skafte var da endnu Lov- 
sigemand. En Dag paa Tinget, da dette var meget 
talrigt og alle Rettergangssagerne vare til Ende, kræ- 
vede Gunlaug sig Lyd og sagde: »Er Ravn Ønundsen 
her tilstede?« Han svarede ja. »Du ved,« vedblev 
derpaa Gunlaug, »at du har taget min Brud, paa hvem 
jeg havde Løfte, og yppet Fjendskab imod mig; der- 
for æsker jeg dig til Holmgang her paa Tinget efter 

tre Dages Frist, her paa Øksaraaholm*).« Ravn sva- 
rede: »Det er et godt Bud, som man kunde vente 
af dig, og jeg er færdig, saasnart du vil.« Nu vare 
vel deres Frænder paa begge Sider meget misfornøjede 
dermed; men det var den Gang Lov, at enhver, der 
paa en eller anden Maade troede sig fornærmet, kunde 
æske sin Modstander til Holmgang. Efter tre Nætters 
Forløb gjorde de sig derfor rede til Holmgangen. 
Dluge Svarte ledsagede med et stort Følge sin Søn 
tii Holmen, men Lovsigemanden Skafte fulgte Ravn, 
saavel som hans Fader og andre hans Frænder. 

Hermund holdt Skjoldet for sin Broder Gunlaug, 
men Sverting for Ravn. Den, der blev saaret, skulde 
løse sig af Holmen med tre Mark Sølv. Ravn, som 
den der var udæsket, havde det første Hug, Han 
hug da i den øverste Kant af Guniaugs Skjold; men 
da han havde hugget stærkt til, saa sprang hans Sværd 
itu under Hjaltet, og Spidsen deraf, som sprang tilbage 
fra Skjoldet, traf Gunlaug paa Kinden og gav ham et, 
skønt overmaade let, Saar. Begges Frænder og mange 
andre Mænd løb da imellem dem. Gunlaug sagde: 
»Nu erklærer jeg Ravn for overvunden, da han er 
vaabenløs;« men Ravn sagde: »og jeg erklærer dig 
for overvunden, da du er saaret.« Gunlaug var da 
særdeles hæftig og meget vred og sagde, at Striden 
endnu ikke var afgjort. Men hans Fader Illuge sagde, 
at de for denne Gang ikke skulde fortsætte den. Da 
svarede Gunlaug: »Jeg vil da ønske, min Fader, at 
Ravn og jeg maa mødes en anden Gang saaledes, at 
du er for langt borte til at skille os ad.« Saaledes 

*) Hvor Tvekampe paa Altinget plejede at holdes. 

skiltes de da for denne Sinde, og man gik tilbage til 
sine Boder. Næste Dag blev det i Lovretten vedtaget 
som Lov, at alle Holmgange skulde afskaffes paa Is- 
land, hvilken Beslutning blev tagen efter de bedste 
Mænds Raad, som da vare tilstede, og det vare de 
kyndigste, som den Gang vare i Landet. Denne Holm- 
gang imellem Gualaug og Ravn var saaledes den sidste, 
der er holdt paa Island. 

En Dag da Brødrene Hermund og Gunlaug gik 
hen til Øksaraa for at to sig, gik der en Flok Kvin- 
der paa den anden Side af Aaen, og iblandt dem 
Helga den Fagre. Hermund sagde da til Gunlaug: 
»Ser du Kvinderne og din Veninde Helga der paa 
den anden Side af Aaen?« »Visselig ser jeg hende, » 
svarede Gunlaug. 

Derpaa gik de over Aaen, og Helga og Gunlaug 
taledes ved en Stund ; og da de igen gik tilbage, stod 
Helga og stirrede længe efter Gunlaug. Han saa da 
tilbage over Aaen og kvad følgende Vise: 

Under den vænes hvalte 
hvide Pande blide, 

blændende, høgeblanke 
Blikke Ma jeg straale. 
Gramt skal jeg og den gode, 
guld baand hærende kære, 
lin skmd lys ende Kvinde 
lide for del siden. 

Derefter red man hjem fra Tinget, og Gunlaug var 
hjemme paa Gilsbakke. En Morgen, da han vaagnede, 
vare alle de andre i Huset staaet op, og han alene 
laa endnu og hvilede sig i en Vraaseng inderst inde. 
Da kom tolv fuldvæbnede Mænd ind i Stuen ; det var 

Ravn Ønundsen. Gunlaug sprang straks op og fik fat 
i sine Vaaben; men Ravn sagde til ham: »Du har 
aldeles ingen Fare at frygte; dette er mit Ærinde hid: 
i Sommer paa Altinget æskede du mig til Holmgang, 
og fandt da selv, at Striden ikke blev afgjort. Nu 
vil jeg byde dig, at vi begge rejse udenlands i Som- 
mer og holde Holmgang i Norge; der ville vore Fræn- 
der ikke hindre os.« Gunlaug svarede: »Det er et 
mandigt Forslag og et Kaar, som jeg gerne vil mod- 
tage; kom hid og tag til Takke hos os med hvad du 
ønsker. s Ravn takkede for det gode Tilbud, men af- 
slog det for denne Gang og red bort; og saaledes 
skiltes de ad. Deres Frænder paa begge Sider vare 
meget misfornøjede over dette; men de kunde ikke 
gøre noget derved, da de begge selv vare saa opsatte 
derpaa; og desuden maatte Skæbnens Vilje heri, som 
i alt andet gaa i Opfyldelse. 



12. Ravns og Gunlauga Tvekamp i Norge. 

Om Ravn er nu at fortælle, at han gjorde sit 
Skib færdigt i Lerevaag. To Mænd ved Navn Grim 
og Olaf, hans Fader Ønunds Søstersønner og begge 
brave Mænd, ledsagede ham. Alle hans Frænder 
tyktes at lide et stort Tab ved hans Bortrejse, men 
han angav som Grund til, at han havde æsket Gun- 
laug til Holmgang, at han ingen Glæde havde af sit 
Ægteskab med Helga, og sagde, at en af dem nød- 
vendig maatte falde for den anden. Saasnart han fik 
Bør, sejlede han til Havs, og kom med sit Skib til 
Trondhjem, hvor han biede Vinteren over uden at 
høre noget til Gunlaug. Han ventede der ligeledes 

om Sommeren, ja opholdt sig endnu næste Vinter i 
Trondhjem paa det Sted, som hedder Livanger*). 

Gunlaug Ormstunge tilligemed Halfred Vandraade- 
skjald gik til Søs fra Sletten**), men de bleve meget 
silde færdige, og kom kort før Vinteren til Orknøeme. 
Sigurd Jarl Lødversen herskede den Gang over Øerne, 
og hos ham tilbragte Gunlaug Vinteren; og da Jarlen 
om Foraaret vilde begive sig paa et Hærtog, drog 
Gunlaug med ham. De hærgede om Sommeren vide 
omkring paa Syderøerne og i Skotlandsfjorde og holdt 
mange Kampe, i hvilke Gunlaug stedse viste sig som 
en tapper, rask og uforfærdet Mand. Sigurd Jarl vendte 
tidlig paa Sommeren tilbage; men Gunlaug begav sig 
om Bord hos nogle Købmænd, der sejlede til Norge, 
kom til Trondhjem og tilbragte Begyndelsen af Vin- 
teren hos Erik Jarl paa Lade. Jarlen, der allerede 
var vel bekendt med den hele Handel imellem Ravn 
og Gunlaug, sagde til denne, at han forbød, at de 
holdt Kamp med hinanden der i hans Rige. Gunlaug 
svarede, at han jo havde at befale, og forblev der om 
Vinteren, men gav sig ikke synderlig af med nogen. 
Nu hændte det sig en Dag, at han gik ud med sin 
Frænde Thorkel Svarte. De gik et Stykke Vej bort 
fra Gaarden og fandt paa en Mark en Kreds af Mænd, 
inden for hvilken der stode to andre med Vaaben og 
fægtede paa Skrømt med hinanden. Den ene af dem 
skulde forestille Ravn, den anden Gunlaug; og de 
omkringstaaende sagde, at Islænderne gave kun smaa 
Hug og vare sene til at mindes deres Løfter. Gun- 

*) Nu Levanger, en Købstad ved Trondhjems Fjord. 
«*) Melrakfcaslette. 

laug forstod nok, at alt dette var gjort ham til Spot 
og gik tavs bort; men kort efter sagde han til Jarlen, 
at han ikke længer kunde udholde hans Hirdmænds 
Haan og Spot for den Sag med Ravn, og bad Jarlen 
skaffe sig Vejvisere ind til Livanger. Og da Jarlen 
allerede havde faaet Efterretning om, at Ravn havde 
forladt Livanger og var taget længer øster paa til 
Sverig, saa gav han Gutilaug Orlov til at rejse, samt 
to Vejvisere med. Gunlaug drog da selvsyvende fra 
Lade ind til Livanger, hvor han kom om Aftenen, 
just som Ravn selvfemte havde forladt det samme 
Sted om Morgenen. Gunlaug drog da til Værdalen 
og kom altid om Aftenen til det Sted, hvor Ravn 
havde tilbragt Natten. Han fortsatte saa sin Rejse 
til den øverste Gaard i Dalen, ved Navn Sula, hvilken 
Ravn havde forladt om Morgenen. Han standsede 
ikke her, men rejste videre straks om Natten, saa at 
de om Morgenen ved Solens Opgang endelig fik Øje 
paa hinanden. Ravn var da kommen til et Sted, hvor 
der vare to Søer, og imellem Søerne jævne Marker, 
der kaldtes Gleipnissletten, men ud i den ene Sø gik 
et lidet Næs, der hedder Dingenæs*). Der paa Næsset 
blev Ravn staaende med sine Ledsagere, blandt hvilke 
ogsaa var hans Frænder Grim og Olaf. Da de mødtes, 
sagde Gunlaug, at det var vel, at de endelig traf 
hinanden; Ravn var ogsaa vel fornøjet dermed og 
sagde, at han nu maatte vælge selv, hvad han vilde, 
om de skulde stride alle eller kun de to. Gunlaug 
svarede, at han var vel fornøjet med hvilket det skulde 

•) Disse Steder ligge højt oppe imellem Fjældene paa Grænsen 
af Norge og Sverig. Sula er den Daværende Sulstue, 

være; men Ravns Frænder, Grim og Olaf, sagde, at 
de ikke vilde staa som rolige Tilskuere, medens de 
andre strede, og det vilde heller ikke Gunlaugs Frænde, 
Thorkel Svarte. Derpaa sagde Gunlaug til de Vej- 
visere, som Jarlen havde medgivet ham, at de skulde 
blive siddende og se til, uden at yde nogen af dem 
Hjælp men være Vidner til deres Møde; hvilket de 
ogsaa gjorde. 

Derpaa gik de mod hinanden og stredes drabelig. 
Grim og Olaf gik begge imod Gunlaug ene og fæg- 
tede tappert, men Udfaldet blev dog, at han dræbte 
dem begge uden selv at blive saaret. Dette sander 
ogsaa Thord Kolbensen i det Kvæde, han digtede 
om Gunlaug Ormstunge. Imidlertid søgte Ravn og 
Thorkel Svarte imod hinanden; Thorkel blev fældet 
af Ravn og lod sit Liv, og saa gik det tilsidst alle 
deres Følgesvende, saa at de to vare ene tilbage. De 
anfaldt nu hinanden med svære Hug og drabelige An- 
greb, og bleve stedse hidsigere. Gunlaug førte da det 
Sværd, som Kong Edelred havde skænket ham, hvil- 
ket var et ypperligt Vaaben ; med dette gav han om- 
sider Ravn et svært Hug og afhug hans ene Ben. 
Ikke desmindre faldt Ravn ikke, men sprang hen til 
en Træstub og støttede Stumpen derpaa. Da sagde 
Gunlaug: »Nu er du ikke kampdygtig mere, og jeg 
vil ikke længer stride med dig læmlæstede Mand.« 
»Det er sandt,« svarede Ravn, »det er gaaet svært 
tilbage for mig; men endnu vilde jeg vel kunne due 
noget, naar jeg kunde faa noget at drikke!« »Svig mig 
da ikke,« sagde Gunlaug, »saa vil jeg bringe dig Vand 
i min Hjælm.« Det lovede Ravn; hvorpaa Gunlaug 
gik hen til en Bæk, fyldte Hjælmen og bragte den 

til Ravn. Men idet denne rakte sin venstre Haand ud 
imod den, hug han i det samme, med Sværdet i den 
højre, Gunlaug saaledes i Hovedet, at han fik et meget 
svært Saar. »Ude sveg du mig nu,« sagde da Gun- 
laug, »og umandig var dette gjort af dig, da jeg satte 
Lid til dit Ord.« »Jeg tilstaar det,« svarede Ravn, 
■ men jeg kan umulig unde dig Helga den Fagres 
Favnetag.« De strede da endnu noget med megen 
Heftighed, men endelig gav Gunlaug Ravn Banesaar, 
saa han lod der sit Liv. Da gik Vejviserne, der havde 
været Tilskuere, frem, og forbandt Saaret i Gunlaugs 
Hoved. 

Derpaa begrov de de døde, bragte Gunlaug op 
paa sin Hest, og kom med ham ned til Livanger, hvor 
han laa endnu i tre Dage og fik fuld kirkelig Betjening, 
derpaa døde han og blev begravet der ved Kirken. 
Alle beklagede meget baade Gunlaugs og Ravns Død, 
især formedelst de Omstændigheder, der havde været 
Aars ag dertil. 

13. Helgas Død. 

Om Sommeren førend Tidenden herom spurgtes 
ud til Island, havde Illuge Svarte en Drøm hjemme 
paa Gilsbakke. Det tyktes ham, at Gunlaug aaben- 
barede sig for ham i Søvne; han var ganske blodig 
og berettede ham i en Vise om sin Kamp med Ravn 
paa Dingenæs. Illuge kunde endnu huske Visen, da 
han vaagnede, og kvad den siden for andre. Og søn- 
der paa Mosfjæld traf det sig saa, at ligeledes Ønund 
den samme Nat drømte, at Ravn aabenbarede sig for 
ham, og var ganske blodig, og kvad ligeledes en Vise, 

hvori han fortalte, at Gunlaug havde dræbt ham med 
Sværd i Norge. 

Næste Sommer paa Altinget sagde Hluge Svarte 
til Ønund paa Lovbjerget: »Hvilke Bøder vil du give 
mig for min Søn, som din Søn Ravn sveg imod al 
Tro og Loverc »Det er langtfra,« svarede den anden, 
»at jeg tror mig forpligtet til at give nogen Bod for 
ham, eftersom, jeg selv har lidt saa bitterlig ved dette 
Møde, men jeg forlanger heller ikke nogen Bod af dig 
for min Søn.« Muge svarede: »Inden kort Tid vil 
da en Frænde af dig eller en af dine Slægtninge 
komme til at undgælde det.« Og om Sommeren efter 
Tinget var han altid meget nedslaaet; men om Høsten 
red han med tredive Mand fra Gilsbakke og kom om 
Morgenen tidlig til Mosfjæld. Ønund og hans Sønner 
undkom ind i Kirken; men to af hans Frænder bleve 
grebne af Muge, der lod den ene dræbe, den anden 
fodhugge ; hvorpaa han igen drog hjem, uden at Ønund 
kunde faa nogen Oprejsning herfor. Men Muges Søn 
Hermund, der ikke kunde glemme sin Broder Gun- 
laugs Død, var imidlertid ikke fornøjet hermed, og 
ansaa ham endnu ikke for tilstrækkelig hævnet. Da 
han vidste, at Ønunds Brodersøn Ravn, der var en 
dygtig Sømand, havde sit Skib staaende oppe i Hruta- 
fjord*), saa red han om Foraaret ganske alene nord 
over Holtevardehede**), saa til Hrutafjord og ud til 
Havnen Bordøre***), hvor Købmændenes Skibe laa. 

*) Paa den nordlige Side af Landet (sml. Side 26 i ilslænder- 
nes Færd hjemme og ude«). 

*•) Som ligger imellem Borgefjord ojr Hrutafjord. 
•**) Se ogsaa Fortællingen om Vatnsdalerne, Side 26 i »Islæn- 
dernes Færd etc. 

Mange af Købmændene vare da næsten færdige, men 
Føreren Ravn var paa Land med adskillige andre 
Mænd. Hermund red hen til ham, gennemborede ham 
med sit Spyd og red straks igen bort, men Ravns 
Staldbrødre undlod af Forfærdelse over hans Daad at 
tænke paa Modværge eller at sætte efter ham. Heller 
ikke for dette Drab blev der givet Bøder, og hermed 
ende Stridighederne imellem Illuge Svarte og Ønund 
paa Mosfjæld. 

Thorsten Egilsen giftede siden sin Datter Helga 
med en Mand, der hed Thorkel Halkelsen, som boede 
ude i Hraundalen*), og hun flyttede hen til ham og 
forestod hans Hus; men skønt det var en rask Mand, 
der tillige var en god Skjald — de havde ogsaa ad- 
skillige Børn med hinanden — saa kunde hun dog 
ikke ret komme til at holde af ham; thi hun kunde 
aldrig slaa Gunlaug af sine Tanker, skønt han var død. 
Hendes største Glæde bestod i at fremtage den Kappe, 
Gunlaug havde foræret hende, og at brede den ud 
for sig; hun sad da længe og stirrede paa den. En- 
gang kom der en svær Sygdom der paa Gaarden, 
som mange laa og tæredes af en lang Tid. Ogsaa 
Helga blev angreben, men var dog endnu oppe. En 
Lørdag Aften sad hun i Ildhuset og hvilede sit Hoved 
paa sin Husbonds Knæ. Hun lod da Gunlaugs Kappe 
tage frem, og da den blev bragt hende, satte hun sig 
op, bredte den ud for sig og stirrede en Stund paa 
den; derpaa sank hun tilbage i sin Husbonds Skød 
og var da afsjælet. Thorkel kvad da følgende 
Vise: 

*) I Myreeyssel, 

Sukket ban drog, det sidste; 
savnende i Favnen 
tog jeg min Hustru. Herren 
kented min Viv fra Livet 
Tung bendes Død mig tykkes. 
Tangere Livet bliver, 
ved Jeg, skal jeg varigt 
være foraden den kære. 

Helgas Lig blev ført til Kirken, og hendes Død 
vakte, som man kan tænke, en almindelig Sorg. 

Og her ender nu Fortællingen om Gunlaug Orms- 
tunge. 

